Π.Ε.Δ. Θεσσαλίας - Δήμος Παλαμά\nΛαογραφικό Αγροτικό Μουσείο Ιτέας\nΤο Μουσείο, διαθέτει όλες τις προϋποθέσεις και τα συγκριτικά πλεονεκτήματα για να γίνει αποδέκτης ευρείας κλίμακας τουριστικών-εκπαιδευτικών δραστηριοτήτων.\nΜέχρι σήμερα έχουν συντηρηθεί και καταγραφεί πάνω από 4.000 αντικείμενα, η πλειοψηφία των οποίων είναι δωρεές των κατοίκων του χωριού. Η συλλογή περιλαμβάνει αντικείμενα που έχουν σχέση με τον υλικό, κοινωνικό και πνευματικό βίο της περιοχής. Στο χώρο του μουσείου υπάρχουν αλωνιστικές μηχανές προηγούμενων δεκαετιών, αδοκάνες, τις οποίες έσερναν άλογα και τις χρησιμοποιούσαν στον αλωνισμό, τα πρώτα τρακτέρ που έκαναν την εμφάνισή τους στη θεσσαλική πεδιάδα, μαγγανοπήγαδο, από το οποίο αντλούσαν νερό οι κάτοικοι για να ποτίζουν το περιβόλι, όπως και σνέκες, ξύλινες στάμνες μέσα στις οποίες αποθηκεύονταν αλάτι.\nΥπάρχει, επίσης, η σάλα με αναπαράσταση του καραγκούνικου δωματίου, διάφορα οικιακά σκεύη, αλλά και μυλόπετρες, τις οποίες χρησιμοποιούσε ο μυλωνάς για να αλέθει το σιτάρι. Κυρίαρχη θέση κατέχει ακόμη ο αργαλειός και οι παραδοσιακές στολές.\nΗ προβολή της πολιτιστικής κληρονομιάς έχει ως στόχο στο να γνωρίσουν οι νέοι και να θυμηθούν οι παλιοί. Η παράδοση εξάλλου συνδέει το παρελθόν με το παρόν και το μέλλον. Δείχνει την ιστορική συνέχεια του έθνους, συνδέοντας τις γενιές μεταξύ τους.\nΣτην κεντρική πλατεία της κωμόπολης βρίσκεται ο ναός του Αγίου Αθανασίου του Ρουμ-Παλαμά, ο οποίος χτίστηκε το 1811. Πρόκειται για τον μεγαλύτερο σε διαστάσεις (500 τ.μ.) ναό του νομού Καρδίτσας και ονομάστηκε έτσι επειδή, όταν χτίστηκε, βρισκόταν στην ελληνική (Ρουμ) συνοικία. Ο ναός αυτός, κατασκευάστηκε πάνω σε προγενέστερο ναό, ο οποίος χρονολογείται από τους βυζαντινούς χρόνους (περί το 1300 μ.Χ.) και θεωρείται από τους παλαιότερους και μεγαλύτερους των Βαλκανίων και από τους ελάχιστους εναπομείναντες του συγκεκριμένου ρυθμού.\nΟ Ιερός Ναός του Αγίου Χαραλάμπους κτίστηκε στα 1838 και είναι ένα διώροφο αξιόλογο μνημείο. Υπάρχει αναθηματική επιγραφή στον Ποσειδώνα επάνω σε μαρμάρινο γωνιόλιθο, που χρησιμοποιήθηκε σαν οικοδομικό υλικό για την κατασκευή προσκτίσματος του ιερού Ναού του Αγίου Χαραλάμπους στιν Παλαμά και αποτελει τμήμα αρχαίας αναθηματικής στήλης η βάθρο. Η επιγραφή είναι γραμμένη σε δύο στίχους στην θεσσαλική διάλεκτο. ΄΄Λούρχος Ποτει Δούνι Ονέθεικε΄΄, που σημαίνει: Ο Λούρχος ανέθεσε στον Ποσειδώνα. Από το σχήμα των γραμμάτων η επιγραφή μπορεί να χρονολογηθεί στον 3ο αιώνα π.Χ.\nΣτη συνοικία Χαντάκι του Παλαμά, στις κατοικήσιμες μαγούλες απέναντι από τη μαγούλα του Αγίου Αθανασίου Χαντακλή, εικάζεται ότι βρίσκεται προϊστορική οχυρωμένη πόλη (εποχή του Χαλκού), από την οποία βρέθηκε πρόσφατα τμήμα τείχους. Ενδέχεται να είναι η ομηρική πόλη Αστέριο, που μαζί με άλλες πόλεις της περιοχής και με επικεφαλής το Ευρύπυλο, με 40 καράβια, συμμετείχαν στον Τρωικό πόλεμο.\nΛεύκη: Ο Ναός του Αγίου Γεωργίου\nΚαλογριανά: Παναγία Θεοτόκος - Ζωοδόχος Πηγή\nΠροάστιο: Παναγία Θεοτόκος - Ελαφιώτισσα\nΈνα λαμπρό παραδοσιακό προσκύνημα του Δεκαπενταύγουστου.\nΚόρδα: Ο παλιός Ιερός ενοριακός Ναός του Αγίου Αθανασίου\nΚόρδα: Άγιος Αθανάσιος\nΠαρεκκλήσι του παλιού εγκαταλελειμμένου ενοριακού ναού, ο οποίος ευρίσκεται στο κέντρο του χωριού, πίσω από τον καινούριο ενοριακό ναό. Το καθολικό του ναϊδρίου είναι ένα "τετρόκτιστο" μονόχωρο δρομικό κτίσμα. Το χαρακτηριστικό του ναϊδρίου είναι οι τρεις φωταγωγού, οι οποίοι είναι μεταγενέστερες προσθήκες. Δυστυχώς, ο εσωνάρθηκας κατεδαφίστηκε για να κτιστεί ο νέος ναός. Στο εσωτερικό του καθολικού, υπάρχουν εμφανή ίχνη επιχωμάτωσης. Το ναίδριο του Αγίου Αθανασίου, χρονολογείται από το 1730.\nΣτο Βλοχό, στο ύψωμα 'Στρογγυλοβουνι', διατηρείται η ακρόπολη της αρχαίας πόλης με τρεις σειρές αμυντικών περιβόλων. Στη γύρω περιοχή ανακαλύφθηκαν επίσης αναθηματικές και επιτύμβιες στήλες με επιγραφές από τον 3ο και 2ο αιώνα π.Χ. Ορισμένοι ερευνητές τοποθετούσαν παλιότερα εσφαλμένα στο Στρογγυλοβούνι το Αστέριο, βασιζόμενοι στην υπόθεση ότι η ομηρική πόλη στους ιστορικούς χρόνους, ονομάστηκε ΄΄Πειρασία΄΄ ενώ άλλοι την ταύτιζαν με το Λιμναίο , πόλη που καταλήφθηκε από τους ρωμαίους το 189 π.Χ. Μετά την ασφαλή ταύτιση της περασίας , με την αρχαία πόλη στο Ερμήτσι, η πιθανότερη εκδοχή είναι ότι στο Στρογγυλοβούνι βρισκόταν η αρχαία πόλη Φάκιο, η οποία σύμφωνα με τα ανασκαφικά δεδομένα ήκμασε και στην Βυζαντινή εποχή. Δυστυχώς στις ελάχιστες πηγές αυτής της περιόδου δεν συναντάμε καμία αναφορά για την περιοχή. Πάνω στο λόφο σώζεται και ο ναός του Αγίου Δημητρίου από το 16ο αιώνα με τοιχογραφίες που ακολουθούν τα βυζαντινά πρότυπα, ενώ στον απέναντι ο Ναός του Αγίου Αθανασίου, τρίκλιτη βασιλική του 18ου αιώνα.\nΧωματόκαστρο Παραπράστανης. (Τοποθεσία Χαντακιά Προαστίου)\nΜάχη της Παραπράστανης. (30/03/1854)\nΔ. Ε. ΦΥΛΛΟΥ\nΤα καταγραμμένα βυζαντινά και μεταβυζαντινά μνημεία στην περιοχή του Φύλλου είναι στην Αστρίτσα ο Ιερός Ναός Κοιμήσεως της Θεοτόκου, ένα από τα πολλά μνημεία του 19ου αι. στον πεδινό χώρο του νομού. Στη Λεύκη ο Ιερός Ναός του Αγίου Γεωργίου, μια τρίκλιτη βασιλική με υπερυψωμένο φωταγωγό, που εσωτερικά κοσμείται με εξαιρετικής τέχνης τοιχογραφίες του 18ου αι., το τέμπλο χρονολογείται στο 1759. Στην Ιτέα η εκκλησία του Αγίου Αθανασίου είναι χτισμένη το 1800 μ.Χ. με αγιογραφίες, τέμπλο και πηγάδι στο εσωτερικό της. Στα Ορφανά η εκκλησία του Αγίου Στεφάνου χτισμένη το 1810 μ.Χ., η οποία όμως έχει γκρεμισμένη τη στέγη της (είναι καταγεγραμμένη από την Υπηρεσία Βυζαντινών Μνημείων). Στο Πέτρινο η εκκλησία του Αγίου Αθανασίου χτισμένη το 16ο αι. Στη Συκεώνα η εκκλησία της Θεοτόκου χτισμένη το 1836 μ.Χ. με αγιογραφίες, ακόμη υπάρχει προϊστορικός οικισμός χτισμένος πριν 6000 χρόνια στη θέση «Μυτιρίζι».\nΤα καταγραμμένα νεότερα μνημεία του δήμου είναι στην Ιτέα η παλιά τοξωτή γέφυρα, ένα από τα πιο αξιόλογα και πιο αντιπροσωπευτικά δείγματα στο είδος της στον κάμπο της Θεσσαλίας. Βρίσκεται στην είσοδο του χωριού, δίπλα στην καινούργια γέφυρα. Με την Υ.Α. 31/285/29.1.86. που δημοσιεύτηκε στο ΦΕΚ 104/β/14.3.86, η τοξωτή γέφυρα χαρακτηρίστηκε διατηρητέο μνημείο και είναι ένα δείγμα της εξέλιξης της αρχιτεκτονικής γεφυριών στην Ελλάδα. Είναι κατασκευασμένη από λευκό και γκρι ασβεστόλιθο. Δεν υπάρχουν μαρτυρίες για την ιστορία της. Η κατασκευή της τοποθετείται χρονικά επί τουρκοκρατίας, περίπου στα τέλη του 18° αιώνα και αρχές του 19° αιώνα. Συγκεκριμένα η γέφυρα βρίσκεται πάνω από την παλιά κοίτη του Ενιππέα κι έχει δύο μεγάλα ισομεγέθη και συμμετρικά τοποθετημένα τόξα και ένα μικρότερο τρίτο στη μέση της γέφυρας, κάτω από το πιο ψηλό σημείο της, που ήταν ανακουφιστικό άνοιγμα για τις περιόδους πλημμυρών. Να σημειωθεί εδώ ότι το γεφύρι είναι συνδεδεμένο με ιστορικές μνήμες των κατοίκων του χωριού. Υπάρχει επίσης μαγούλα με αρχαιολογικό χώρο (εικάζεται ότι ήταν χτισμένο νεκροταφείο) .\nΠαράλληλα, στην Αστρίτσα νεότερο μνημείο είναι το κονάκι Κοέν, που αποτελεί ιδιοκτησία του ιδιώτη Α. Καραγιώτα. Στο Πέτρινο ένα τούρκικο κονάκι στο κέντρο του χωριού. Το σπήλαιο Δρακότρυπας στο λόφο Γκόρμπα. Στη Λεύκη μια μικρή πέτρινη γέφυρα και στο Φύλλο μια ξύλινη και μια πέτρινη γέφυρα .\nΠολιτιστικό κέντρο ΄Παναγιώτης Παλαμάς΄.\nΠήρε την ονομασία του από τον Παναγιώτη Παλαμά που κατάγονταν από τον Παλαμά και ήταν ο ιδρυτής της Παλαμαϊκής Σχολής στο Μεσολόγγι και παππούς του ποιητή Κωστή Παλαμά.\nΚινητή βιβλιοθήκη Παλαμά\nΑνοιχτό θέατρο Μαγούλας του Παλαμά\n• Αναβίωση του εθίμου «Ρουγκατσάρια» η «Ρουγκάτσια» στις 1-5 Ιανουαρίου στον Παλαμά.\n• Χελιδονίσματα: αναβίωση λαϊκού δρωμένου με μικρούς καλαντιστες που τραγουδούν τον Μάρτη, την 1η Μαρτίου στον Παλαμά\n• Λαμαρίνες: αναβίωση ενός παραδοσιακού εθίμου την Πέμπτη πριν την γιορτή του Λαζάρου, στον Παλαμά και σε άλλα χωριά. Κορίτσια μικρά με καλάθια στολισμένα με λουλούδια και συνοδευμένα από τον σκυλομαγκο γυρίζουν από σπίτι σε σπίτι και τραγουδούν το Λάζαρη.\n• Αποκριάτικο καρναβάλι στον Παλαμά\n• Εκδηλώσεις καθαράς δευτέρας. Πραγματοποιούνται στον Παλαμά, το Βλοχό, το Μάρκο και την Μεταμόρφωση. Περιλαμβάνει δωρεάν πρόσφορα νηστίσιμων εδεσμάτων, γλέντια παραδοσιακά διαγωνισμός πετάγματος του χαρταετού κτλ.\n• Το σεργιάνι της μαγούλας αναβίωση ενός παραδοσιακού έθιμου στο Παλαμά τη 2η μέρα του Πάσχα.\n• Πολιτιστικό καλοκαίρι «ΤΙΤΑΝΕΙΑ» πολυποίκιλες πολιτιστικές και καλλιτεχνικές εκδηλώσεις στο Παλαμά και σε άλλα Τ.Δ.\n• Καραγκούνικος γάμος\nΟι Καραγκούνηδες, το κυρίαρχο πληθυσμιακό στοιχείο του Θεσσαλικού κάμπου θα μπορούσαν να ορισθούν άμεσοι απόγονοι των πρώτων κατοίκων της περιοχής. Η ετυμολογία της λέξης Καραγκούνης αποτελεί πεδίο μελέτης και σύγκρισης καθώς αποδεικνύεται δύσκολη υπόθεση για τους ανθρωπολόγους. Άλλοι ανατρέχουν στο φυλετικό επίπεδο και άλλοι στα πολιτισμικά καθημερινής φύσεως στοιχεία (από το χρώμα της επιδερμίδας και την ιστορική καταβολή έως τα ενδύματα τη μαύρη φορεσιά και το γλωσσικό ιδίωμα. Το όνομα εμφανίζεται για πρώτη φορά κατά την τουρκοκρατία και πιθανότατα το πρώτο συνθετικό (καρα-) τουρκικής προέλευσης παραπέμπει στο μαύρο χρώμα, ενώ όσον αφορά το δεύτερο (-γκουν) ίσως στο γκούνα (κατεργασμένο δέρμα ζώου) ή στο τουρκικό γιουνάν (Έλληνες).\nΔεν απουσιάζουν βέβαια και άλλες ερμηνευτικές προσπάθειες, λιγότερο ή περισσότερο βάσιμες που σχετίζονται με το Ελληνικό κάρα (κεφαλή) + το ρήμα κουνώ και ούτε λείπουν παραδόσεις και θρύλοι που φτάνουν μέχρι την εποχή του Μεγάλου Αλεξάνδρου. Αναμφίβολα, ο ευρύς κάμπος θα παίξει καθοριστικό ρόλο στο επίπεδο των συλλογικών ασχολιών στις οποίες οι Καραγκούνηδες επιδίδονταν. Οι Καραγκούνηδες προσάρμοσαν την καθημερινή τους ζωή, την εργασία και την διασκέδαση στις δυνατότητες και τις ανάγκες του κάμπου. Ασχολήθηκαν με την ιππασία και τη γεωργία ενώ τα κλασικά αθλήματα ήταν η πάλη το λιθάρι, η κοκορομαχία, το κάλεσμα του περιστεριού. Πλούσιος ο πολιτισμός των Καραγκούνηδων του κάμπου. Σπουδαία και η λαϊκή παράδοσή τους και εξίσου χαρακτηριστικά και τα έθιμά τους. Σήμερα τούτη η πληθώρα των παραδοσιακών στοιχείων συνεχίζει να εμφανίζεται μέσα από τις ποικίλες και πολλές εορταστικές εκδηλώσεις της καραγκούνικης ζωής οι οποίες μεταφέρουν μέσα τους τα σημάδια της συντελεσμένης συνάντησης και της επίδρασης των αντιθέσεων.\nΧαρακτηριστικό παράδειγμα θα μπορούσαν να θεωρηθούν τα Ρουγκάτσια, παμπάλαιο έθιμο του Δωδεκαημέρου των Χριστουγέννων με το οποίο επιδιώκεται η αποπομπή των κακών πνευμάτων. Τα Ρουγκάτσια (Ρουγκατσάρια) αποτελούνταν από ομάδες (10 - 15 μεταμφιεσμένων ατόμων) οι οποίες περιφέρονταν από σπίτι σε σπίτι παίρνοντας την ανάλογη αμοιβή. Μερικά από τα απαραίτητα μέλη του κάθε ομίλου ήταν ο γαμπρός, η νύφη (νέος μεταμφιεσμένος), ο παπάς, ο παππούς, ο γιατρός και οι "αρκουδιάρηδες". Εντυπωσιακός είναι ο αριθμός των τραγουδιών με τα οποία οι Ρουγκατσάρηδες συνόδευαν το πέρασμά τους.\nΕξίσου ενδιαφέρουσα Καραγκούνικη ιδιαιτερότητα ήταν το σεργιάνι (από το τουρκικό Sergan - seryan = περίπατος, εκδρομή). Πρόκειται για την παρακολούθηση, χάζεμα των χωρών που οι Καραγκούνες χόρευαν κατά τις ημέρες ξεχωριστών εορτών (Φώτα, Πάσχα, κ.α.). Πρέπει βέβαια να επισημανθεί ότι κατά τη διάρκεια του Σεργιανιού πραγματοποιούνταν κι άλλες παράλληλες εκδηλώσεις (πάλη, αγώνες), ενώ δεν απουσίαζαν και οι συμφωνίες. γάμων και τα προξενιά μεταξύ των νέων. Ξεχωριστή μορφή στο χώρο της καραγκούνικης κοινωνίας αποτελούσε η γυναίκα Καραγκούνα για την οποία άλλωστε έχουν γραφεί και τραγουδηθεί πάμπολλα τραγούδια (με πιο γνωστό το "Καραγκούνα"), τα οποία υμνούσαν την ομορφιά, τη φρεσκάδα και τη χάρη της. Σημαντικό αντικείμενο έρευνας αποτέλεσε και η γυναικεία καραγκούνικη φορεσιά, η οποία παρουσιάζει μια πρωτοφανή ποικιλία και διακρίνεται σε επίσημη χειμωνιάτικη, επίσημη καλοκαιρινή, καθημερινή και νυμφιάτικη, όμορφος και ο συνδυασμός παραδοσιακής ενδυμασίας και των ασημικών που χρησιμοποιούνταν (για το λαιμό, για το στήθος, για τη μέση). Είναι αξιοσημείωτο ότι τα διακοσμητικά θέματα της φορεσιάς αποτελούν συχνά μια ενιαία ενότητα και πάντοτε εκφράζουν τη βαθιά σχέση του ντόπιου με τη φύση και τα ζώα. Εξαίρετο και απαραίτητο στοιχείο της παραδοσιακής ζωής είναι και ο αργαλειός με τον οποίο υφαίνονταν μεγάλο μέρος των ενδυμασιών. Δεν πρέπει να παραληφθεί ότι σπουδαίο ρόλο στην εξέλιξη της καραγκούνικης ενδυμασίας έπαιξαν και οι Ηπειρώτες τεχνίτες που περιόδευαν στην περιοχή μεταφέροντας την εμπειρία και το γούστο των καλλιτεχνημάτων τους.\n(Το κείμενο είναι του Π. Τσιαμούρα από έντυπο έκδοσης της Νομαρχιακής Αυτοδιοίκησης Καρδίτσας την επιμέλεια του οποίου είχε η ΔΕΤΑ ΚΑΡΔΙΤΣΑΣ)\nΗ εκκίνηση του 1ου ποδηλατικού Brevet Παλαμά, από την κεντρική πλατεία της πόλης.\nΌπως είναι γνωστό, τα Brevets στην Ελλάδα διοργανώνει η Πανελλήνια Ένωση Παλαίμαχων Αθλητών (ΠΕΠΑ) ενώ τον συγκεκριμένο αγώνα του Παλαμά με διαδρομή στην δυτική Θεσσαλία, διοργάνωσε ο νεοσύστατος Ποδηλατικός Όμιλος Καρδίτσας (ΠΟΚ) με τη στήριξη του δήμου Παλαμά και φορέων της πόλης, καθώς και πολλών χορηγών και εθελοντών που βοήθησαν για την επιτυχία του.\nΟι ποδηλάτες ακολούθησαν την σηματοδοτημένη διαδρομή που ξεκινούσε από τον Παλαμά, συνέχιζε μέχρι την Καρδίτσα, προχωρούσε βόρεια και δυτικά προς την Πύλη Τρικάλων, ανέβαινε στην Ελάτη όπου και υπήρχε ο πρώτος σταθμός ελέγχου και τροφοδοσίας των αθλητών από τον δήμο Πύλης. Στη συνέχεια, οι ποδηλάτες ακολουθώντας βόρεια πορεία έφτασαν στα Μετέωρα, όπου το δεύτερο σημείο ελέγχου και τροφοδοσίας από το δήμο Καλαμπάκας. Ακολουθώντας μια νοτιο-ανατολική πορεία, αφήνοντας δεξιά τους την πόλη των Τρικάλων, οι ποδηλάτες πέρασαν τον Πηνειό και μέσω Μαραθέας και Μεταμόρφωσης τερμάτισαν στον Παλαμά.\n• Επέτειος της μάχης της Παραπραστάνης (σημερινό Προάστιο) του Δήμου Σελλάνων (30 Μαρτίου). Σε θύμηση της αιματηρής μάχης της Παραπραστάνης που διεξήχθη την 30η Μαρτίου 1854 κατά των Τούρκων.\n• Επέτειος της μάχης του Βελεσίου (σημερινό Πεδινό) του Δήμου Σελλάνων (11 Απριλίου). Σε θύμηση της ηρωικής μάχης του Βελεσίου που διεξήχθη την 11 Απριλίου του 1854 κατά των Τούρκων.\n• Πανηγυρική εκδήλωση για την "εξέγερση των κολίγων αγροτών του Θεσσαλικού κάμπου". 2 Ιουλίου κατ΄ έτος στην έδρα του Δήμου Σελλάνων, Προάστιo.\n• Επέτειος για τους πεσόντες της Εθνικής Αντίστασης στο Δήμο Σελλάνων (31 Iουλίου). Σε θύμηση των αντιστασιακών που έπεσαν στις μάχες του Παμίσου (Καλογριανών) τον Ιούλιο του 1943 - πολεμώντας κατά των Γερμανών κατακτητών.\n• Εορτή του οσιομάρτυρα Αγίου Δαμιανού του Mεριχωβίτη. 14 Φεβρουαρίου κατ΄ έτος στη γενέτειρά του το Μιρίχοβο (σημερινή Αγία Τριάδα) Σελλάνων.\n• Εορτή του Αγίου Αρσενίου του Καλογριανίτη. 13 Απριλίου κατ' έτος στη γενέτειρά του τα Καλογριανά Σελλάνων.\nΣτην περιοχή υπάρχει ποικιλία εκδηλώσεων, θρησκευτικών, τοπικών, πολιτιστικών και αθλητικών . Σε κάθε κοινότητα υπάρχει ένας πολιτιστικός σύλλογος (και συναφείς) που διοργανώνει τις εκδηλώσεις (σε συνεργασία με άλλους συλλόγους.\nΙτέα: Γίνεται πανηγύρι στις 2 Μαΐου (μόνο θρησκευτική εκδήλωση), γίνεται 2ήμερη λαϊκή βραδιά . Διοργανώνεται καρναβάλι καθώς και λαϊκές βραδιές σε κέντρα της Καρδίτσας . Όσον αφορά το καρναβάλι με το 500/19-6-1997 έχει συσταθεί νομικό πρόσωπο με την επωνυμία «ΚΑΡΝΑΒΑΛΙ ΙΤΕΑΣ» με σκοπό τη διοργάνωση του καρναβαλιού , την εκμετάλλευση των θετικών παραμέτρων για την ανάπτυξη και αναβάθμιση της κοινωνικής και πολιτιστικής ζωής του τόπου. Κάθε χρόνο την Καθαρά Δευτέρα διοργανώνεται παρέλαση καρναβαλιστών, χορευτικά συγκροτήματα και σερβίρισμα νηστίσιμων φαγητών.\nΛεύκη: Γίνονται δύο πανηγύρια του Αγίου Γεωργίου και Πέτρου και Παύλου.\nΟρφανά: Ετήσιο πανηγύρι του Αγίου Δημητρίου.\nΠέτρινο: Ετήσιο πανηγύρι του Αγίου Δημητρίου. Διοργανώνεται και γιορτή καρπουζιού.\nΣυκεώνα: Ετήσιο πανηγύρι στις 8 Σεπτεμβρίου και 26 Ιουλίου.\nΦύλλο: Διοργανώνουν τα «Φύλεια», τριήμερες εκδηλώσεις κάθε Αύγουστο.\nΥπεύθυνος καταγραφής πολιτιστικού αποθέματος Δήμου Παλαμά: κ. Χρήστος Βαϊόπουλος.\nα) Δημοτικός Οργανισμός Πολιτισμού Αθλητισμού Προσχολικής Αγωγής Δήμου Παλαμά (Δ.Ο.Π.Α.Π.Α.Π.).\nβ) Οδηγός Πόλης/Πολιτισμός & Διαχρονικότητα/Θρησκευτικά Μνημεία, (28 Απριλίου 2014). Ανακτήθηκε από: http://www.palamas.gov.gr/index.php/politismos-kai-diaxronikotita/thriskeutika-mneimia\nγ) Οδηγός Πόλης/Πολιτισμός & Διαχρονικότητα/Πολιτιστικά Κέντρα-Βιβλιοθήκες, (28 Απριλίου 2014). Ανακτήθηκε από: http://www.palamas.gov.gr/index.php/politismos-kai-diaxronikotita/politistika-kentra-vivliothikes\nδ) Οδηγός Πόλης/Πολιτισμός & Διαχρονικότητα/Αρχαιολογικοί Χώροι, (28 Απριλίου 2014). Ανακτήθηκε από: http://www.palamas.gov.gr/index.php/politismos-kai-diaxronikotita/istorika-stoixeia\nε) Οδηγός Πόλης/Πολιτισμός & Διαχρονικότητα/Μουσεία, (28 Απριλίου 2014). Ανακτήθηκε από: http://www.palamas.gov.gr/index.php/politismos-kai-diaxronikotita/mouseia-pinakothikes\nστ) Οδηγός Πόλης/Πολιτισμός & Διαχρονικότητα/Ήθη & Έθιμα, (28 Απριλίου 2014). Ανακτήθηκε από: http://www.palamas.gov.gr/index.php/politismos-kai-diaxronikotita/ithi-ethima


Home quallity assurance\nMonday, 03 January 2011 18:15\nΔΙΑΣΦΑΛΙΣΗ ΠΟΙΟΤΗΤΑΣ ΚΑΤΑΣΚΕΥΗΣ - ΠΛΗΡΟΦΟΡΙΕΣ\nΗ κατασκευή όλων των έργων βασίζεται αυστηρά στις επιστημονικές και τεχνικές μελέτες που προηγούνται κάθε οικοδομικής φάσης. Χρησιμοποιούνται γι'αυτό υλικά άριστης ποιότητας με πιστοποιητικό ISO και προσωπικό καταρτισμένο, τεχνικώς ειδικευμένο στα διάφορα είδη εργασιών. Αναλυτικότερα οι εργασίες εκτελούνται όπως περιγράφονται στα επόμενα άρθρα.\nΟι κατασκευές και οι υπολογισμοί του έργου με οπλισμένο σκυτόδεμα εκτελούνται σύμφωνα με τους ελληνικούς κανονισμούς και την έγκριση από το αρμόδιο πολεοδομικό γραφείο. Η θεμελίωση, τα τοιχεία του υπογείου, οι πλάκες των ορόφων, ο οικοδομικός σκελετός και τα οπλισμένα από μπετόν αρμέ περιφερειακά στηθαία της ταράτσας είναι από σκυρόδεμα ποιότητας C 20/25.\nΟ οικοδομικός σκελετός εξωτερικά είναι μονωμένος με πολυστερίνη πάχους 3 εκατοστών. Η ποιότητα του σκυροδέματος αποδεικνύεται με την έκδοση πιστοποιητικών ποιότητας σκυροδέματος. Για το λόγο αυτό γίνεται δειγματοληψία σκυροδέματος σε όλες τις φάσεις του οικοδομικού σκελετού.\nΌλοι οι τοίχοι, εξωτερικοί και εσωτερικοί, κατασκευάζονται από τούβλα 8 και 12 οπών άριστης ποιότητας και ειδικότερα: Οι εξωτερικοί τοίχοι είναι διπλοί δρομικοί και κατασκευάζονται με διπλά σενάζια και μονωτικό υλικό πάχους 5 εκατοστών. Επίσης τοποθετούνται υαλοπλέγματα για αντισεισμική προστασία. Οι εσωτερικοί τοίχοι είναι δρομικοί με διπλά σενάζια. Επίσης τοποθετούνται υαλοπλέγματα για αντισεισμική προστασία.\nΚάθε οικία έχει ανεξάρτητο δίκτυο παροχής νερού από την ΕΥΔΑΠ. Επίσης σε κάθε διαμέρισμα υπάρχει εγκατάσταση με πίνακα ΚΟΛΛΕΚΤΕΡ απ'όπου ξεκινούν σωλήνες πολυστρωματικοί (πλαστικοί - αλουμινίου) προς τους υποδοχείς ύδρευσης και σωλήνας πλαστικός στην υποδοχή του ηλιακού θερμοσίφωνα. Οι διακόπτες, τα εξαρτήματα, οι βρύσες του διαμερίσματος και των μπαλκονιών είναι ιταλικής κατασκευής, μάρκας CIMBERIO.\nΗ εγκατάσταση θέρμανσης κάθε διαμερίσματος είναι αυτόνομη και αποτελείται από σωλήνες δικτυωμένου πολυαιθυλενίου με φράγμα οξυγόνου, θερμαντικά σώματα PANEL και θερμοστάτη SIEMENS. Στο λεβητοστάσιο τοποθετείται κυκλοφορητής WILO, καυστήρας ELCO και ότι άλλο προβλέπει η μηχανολογική μελέτη.\nΗ ηλεκτρολογική εγκατάσταση κάθε διαμερίσματος αναλυτικότερα περιλαμβάνει:\nΥπνοδωμάτια: Τρείς πρίζες σούκο, μία πρίζα OTE ISDN, μία πρίζα TV-RADIO, μία πρίζα κλιματισμού, ένα αλέ-ρετούρ, καθώς και προεγκατάσταση συναργεμού.\nΚουζίνα: Μία γραμμή ηλεκτρικής κουζίνας, μία γραμμή πλυντηρίου πιάτων, δύο πρίζες σούκο ενισχυμένες στον πάγκο εργασίας, μία πρίζα ψυγείου, γραμμή απορροφητήρα, γραμμή φωτισμού, γραμμή κρυφού φωτισμού, καθώς και προεγκατάσταση συναγερμού.\nΣαλόνι: Τρείς πρίζες σούκο, μία πρίζα OTE ISDN, μία πρίζα TV-RADIO, μία πρίζα κλιματισμού, γραμμή φωτισμού, γραμμή αναμονής ηλεκτρικής τέντας, καθώς και προεγκατάσταση συναγερμού.\nΧολ: Γραμμές για εγκατάσταση του κέντρου μονάδας συναγερμού (ραντάρ, παγίδες, σειρήνα, τηλέφωνο, πληκτρολόγιο), καθώς και θυροτηλεόραση.\nΟι γραμμές από τα ρολόγια της ΔΕΗ μέχρι τους πίνακες των διαμερισμάτων είναι 1 επί 35 Ampere για διαμερίσματα με μία κρεββατοκάμαρα, 1 επί 63 Ampere για διαμερίσματα με δύο κρεββατοκάμαρες και 3 επί 35 Ampere για διαμερίσματα με τρεις κρεββατοκάμαρες.\nΟι πριζοδιακόπτες είναι ABB Γερμανίας λευκού χρώματος, τύπου Reflex-Spring, ο ηλεκτρικός πίνακας είναι μεταλλικός, με αυτόματες ασφάλειες ΑΒΒ και ρελέ προστασίας ΑΒΒ.\nΗ ηλεκτρική εγκατάσταση όλων των διαμερισμάτων είναι για νυχτερινό ρεύμα.\nΗ μόνωση της ταράτσας είναι ανεστραμμένη και αποτελείται από: ΦΡΑΓΜΑ ΥΔΡΑΤΜΩΝ με επάλειψη ασφαλτικού γαλακτώματος σε τρεις στρώσεις. ΡΥΣΕΙΣ με κυψελωτό τσιμεντοκονίαμα (αφρομπετόν) τύπου 350 - 400 kgr/κυβικό μέτρο, που δημιουργεί ηχομόνωση και θερμομόνωση. ΣΤΕΓΑΝΟΠΟΙΗΣΗ με ασφαλτικές ελαστοπλαστικές μεμβράνες ευρωπαϊκής προέλευσης, με οπλισμό από πολυεστερικό ύφασμα. ΔΑΠΕΔΟ ΤΑΡΑΤΣΑΣ με τοποθέτηση θερμονωτικών πλακιδίων.\nΠλακίδια δαπέδου και τοίχου έως και GROUP 5 ιταλικής ή ισπανικής προέλευσης (15 ευρώ αρχική τιμή). Τα δάπεδα των διαμερισμάτων είναι υπερυψωμένα 15 εκατ. με αφρομπετόν για θερμομόνωση και ηχομόνωση μεταξύ των ορόφων και τσιμεντοκονίαμα για ρύσεις. Τοποθετούνται πλακίδια δαπέδου με σχέδιο ρόμβο σε όλο το διαμέρισμα.\nΥΠΟΓΕΙΟ Επιστρώνεται με βιομηχανικό δάπεδο βαρέως τύπου (ανθεκτικό στη διέλευση οχημάτων). ΕΙΣΟΔΟΣ ΠΟΛΥΚΑΤΟΙΚΙΑΣ Δάπεδα γρανίτη ιταλικής ή ισπανικής προέλευσης.\nΔΑΠΕΔΑ ΜΠΑΛΚΟΝΙΩΝ Πλακίδια έως και GROUP 5 ιταλικής ή ισπανικής προέλευσης, με αντοχή στον πάγο.\nΕΞΩΤΕΡΙΚΑ ΚΟΥΦΩΜΑΤΑ - ΚΙΓΚΛΙΔΩΜΑΤΑ\nΌλα τα εξωτερικά κουφώματα είναι από αλουμίνιο μάρκας ALUMIL με ηλεκτροστατική βαφή, κουρμπαριστά με κλειδαριές ασφαλείας DOMUS. Οι υαλοπίνακες είναι θερμοηχομονωτικοί διπλοί 5 χιλ. θερμοκολλημένοι αεροστεγώς. Οι οδηγοί αλουμινίων είναι τριπλοί με αναμονή για σίτα. Τα κιγκλιδώματα είναι μασίφ. Κατασκευάζονται βάσει των αρχιτεκτονικών σχεδίων της οικοδομής.\nΟι χώροι υποδοχής, σαλόνι, κουζίνα (τοίχοι, ταβάνια) είναι χρωματισμένοι με πλαστικό οικολογικό χρώμα ελεύθερης επιλογής τριών προκαθορισμένων αποχρώσεων, σπατουλαρισμένοι σε τρεις στρώσεις. Οι τοίχοι των υπνοδωματίων, καθώς και του χολ είναι χρωματισμένοι με πλαστικό οικολογικό χρώμα αποχρώσεως του πάγου και σπατουλαρισμένοι σε τρεις στρώσεις. Οι οροφές των υπνοδωματίων είναι χρωματισμένοι με πλαστικό οικολογικό χρώμα αποχρώσεως του πάγου. Τα χρώματα είναι CRAFT LATEX.\nΜΕΣΟΠΟΡΤΕΣ ΚΑΙ ΚΑΣΕΣ ΔΙΑΜΕΡΙΣΜΑΤΩΝ\nΑποτελούνται από επένδυση καρυδιάς, ιταλικής προέλευσης και κατασκευής PLAISIO σε τρείς αποχρώσεις.\nΕΞΩΠΟΡΤΑ ΠΟΛΥΚΑΤΟΙΚΙΑΣ ΚΑΙ ΔΙΑΜΕΡΙΣΜΑΤΩΝ Είναι ασφαλείας με επένδυση καρυδιάς σε σχέδιο, καθώς και η πόρτα της πολυκατοικίας η οποία λειτουργεί ηλεκτρικά με κωδικό χρήστη, ιταλικής προέλευσης και κατασκευής PLAISIO.\nΝΤΟΥΛΑΠΕΣ ΥΠΝΟΔΩΜΑΤΙΩΝ Υπάρχουν σε όλα τα υπνοδωμάτια και αποτελούνται από πόρτες βακελίτη σε διάφορα χρώματα, ελεύθερης επιλογής σχεδίου μήκους 2,10 μ.\nΝΤΟΥΛΑΠΙΑ ΚΟΥΖΙΝΑΣ Είτε από κουτιά μελαμίνης με πορτάκια δρύινα σε διάφορα σχέδια είτε από πορτάκια βακελίτη σε διάφορα χρώματα.\nΤα παραπάνω ντουλάπια κουζίνας ανέρχονται για διαμερίσματα από 45 τ.μ. έως 65 τ.μ. σε 6 τρέχοντα μέτρα, για διαμερίσματα από 66 τ.μ. έως 80 τ.μ. σε 7 τρέχοντα μέτρα, για διαμερίσματα από 81 τ.μ. έως 105 τ.μ. σε 8 τρέχοντα μέτρα και για διαμερίσματα από 106 τ.μ. και άνω σε 10 τρέχοντα μέτρα.\nΤα είδη υγιεινής είναι χρώματος λευκού.\nΛουτήρας Είναι μαντεμένιος πορσελάνης PORCER με αναμεικτική μπαταρία χρωμίου ιταλικής κατασκευής TEOREMMA τύπου LUNA με αυτόματη βαλβίδα και αξεσουάρ μπάνιου χρωμίου (σπογγοθήκη, πετσετοθήκη). Νιπτήρας και Λεκάνη Είναι IDEAL STANDARD μοντέλο BALLI ή BAHAMA με αναμεικτική μπαταρία χρωμίου ιταλικής κατασκευής TEOREMMA τύπου LUNA και αξεσουάρ μπάνιου χρωμίου.\nΝεροχύτης Είναι FRANKE τύπου LOGICA ή FRADURA με αναμεικτική μπαταρία χρωμίου ιταλικής κατασκευής TEOREMMA τύπου LUNA.\nΕίναι υδραυλικός βαρέως τύπου, με θάλαμο χωριτικότητας οκτώ ατόμων, ο οποίος περιέχει αυτόματες πόρτες κεντρικού ανοίγματος και εσωτερικές συρόμενες πόρτες τύπου BUS για προστασία από το φρεάτιο κατά την άνοδο και κάθοδο των χρηστών. Ο κομβιοδόχος του θαλάμου είναι ανοξείδωτος με σύμβολα σε κώδικα BRAILLE ή TACTILE, ένδειξη ανόδου - καθόδου, φώτα ασφαλείας με LED υψηλής φωτεινότητας, τηλέφωνο κινδύνου και ηχητική αναγγελία ορόφου. Ο θάλαμος είναι επενδυμένος με βακελίτη με κυκλικές γωνίες από ανοξείδωτο χάλυβα και οροφή από ανοξείδωτο διάτρητο χάλυβα. Επίσης περιλαμβάνει φωτιστικά σώματα ιοδίνης και δάπεδο από πλακάκι γρανίτη.\nΣτην είσοδο της πολυκατοικίας, στα πλατύσκαλα των οροφών, στο υπόγειο, στο μηχανοστάσιο του ανελκυστήρα και στο λεβητοστάσιο τοποθετούνται φώτα ασφαλείας και σύστημα πυρανίχνευσης με κομβία κινδύνου στα πλατύσκαλα των οροφών. Στους χώρους της πυλωτής και της πρασιάς τοποθετούνται διακοσμητικά φώτα. Στους κήπους τοποθετούνται αδιάβροχα σποτς τα οποία λειτουργούν με χρονοδιακόπτες.\nΣτο σαλόνι τοποθετείται εστία τζακιού χτιστή κατά παραγγελία σχεδίου με αυτόνομη καμινάδα σε προκαθορισμένη θέση, για διαμερίσματα άνω των 70 τ.μ.\nΠροεγκατάσταση σωληνώσεων για χρήση φυσικού αερίου.


Προγνωστικα Μπασκετ: «Δικέφαλη» πτήση στα Ιλίσια\n«Δικέφαλη» πτήση στα Ιλίσια\nΟ ΠΑΟΚ άργησε να πάρει μπρος, αλλά μόλις το έκανε, ο Ηλυσιακός έμεινε να τον κοιτάει. Ο Δικέφαλος του Βορρά συνήλθε γρήγορα και με τον Ρόουλ Μάρσλαν να πραγματοποιεί σπουδαία εμφάνιση έφυγε νικητής από τα Ιλίσια με 66-77.\nΗ ομάδα του Κώστα Φλεβαράκη άρχισε με ενθουσιασμό την αναμέτρηση και με το περιφερειακό σουτ να αποτελεί το βασικό όπλο της κατάφερε να αιφνιδιάσει τον ΠΑΟΚ. Μέχρι το 7' οι γηπεδούχοι είχαν 5/7 τρίποντα κι η διαφορά είχε ανέβει στο +12 (22-10). Δυστυχώς γι' αυτούς η ευστοχία πίσω από τα 6,75 δεν συνεχίστηκε, και με τους τρόπους για να φτάσουν μέχρι το καλάθι να μην ποικίλουν, ο Δικέφαλος του Βορρά άρχισε να αντεπιτίθεται.\nΟ Ρόουλ Μάρσαλ «ανέβηκε» κι έδωσε βοήθειες στο σκοράρισμα σε Γκρέι και Παπαδόπουλο και με τον Γιώργο Δέδα να είναι... αλφάδι πίσω από τη γραμμή του τριπόντου το προβάδισμα δεν άργησε να αλλάξει χέρια (33-35 στο 17'). Μάρσαλ και Δέδας συνέχισαν στον ίδιο ρυθμό, με τη διαφορά να τους ακολουθεί στην... ανηφόρα κι από 41-51 του 25' να μην ξαναπέφτει σε μονοψήφιο αριθμό, μέχρι ο Ηλυσιακός να κάνει την ύστατη προσπάθεια για να ξαναμπεί στη διεκδίκηση της νίκης.\nΤο 7-0 από το 54-69 μέχρι το 61-69 του 38', ωστόσο, δεν ήταν αρκετό για να τους δώσει τη δυνατότητα αυτή και να ανησυχήσει τον ΠΑΟΚ, που επιστρέφει στη Θεσσαλονίκη με την πέμπτη φετινή νίκη του (5-5). Aπό την άλλη, οι «κίτρινοι», μετά και το «διπλό» του Πανελληνίου στο Περιστέρι, έμειναν με το χειρότερο ρεκόρ στην Α1 (1-8).\nΤα δεκάλεπτα: 24-17, 37-43, 47-62, 66-77\nΙλισιακός (Φλεβαράκης): Καρύδας, Γουέμπ 11 (3/8τρίπ., 4ασ., 4λ.), Κυρίτσης 14 (2τρίπ., 5λ.), Χατζής 9 (1), Παπαντωνίου (3λ.), Τόντιτς 2, Κασελάκης 4, Μπάξτερ 13 (2τρίπ., 5ασ.), Γαλιώτος 4 (7ρ.), Πρόγουλε 8, Γκραντ 1\nΠΑΟΚ (Μαρκόπουλος): Μάρσαλ 19 (5/9δίπ., 2/4τρίπ., 3/4β., 3ρ., 3ασ., 9κλ., 5λ.), Αποστολίδης 7 (1τρίπ., 7ασ.), Δέδας 14 (4/5τρίπ.), Ντόζιερ 4, Γκρέι 16 (1τρίπ., 5ρ., 3ασ.), Παπαδόπουλος 10, Γιαννακίδκης, Γκετσέφσκι 7 (7ρ.), Καλαμπάκας


Κλήση στην Εθνική για Νάση! | larissanet.gr - H Νέα Εφημερίδα της Λάρισας\nΑρχική » Αθλητισμός » Κλήση στην Εθνική για Νάση!\nΚλήση στην Εθνική για Νάση!\nΗμερομηνία: 12 Μαρτίου 2016, 13:27 Κατηγορία: Αθλητισμός\nΗ αθλήτρια της ΑΕΛ Νάση Ζωή κλήθηκε να συμμετάσχει στην Elite Round του UEFA U17 Championship Women, που θα πραγματοποιηθεί στην Ιταλία από 13 μέχρι 20 Μαρτίου.\nΗ Ελληνική ομάδα θα αντιμετωπίσει στον όμιλο τις Ιταλία, Ολλανδία και Φιλανδία, όλες παραδοσιακές δυνάμεις στον χώρο του Γυναικείου ποδοσφαίρου και ευελπιστεί να καταφέρει να πάρει την πρόκριση για την τελική φάση.\nΗ ΑΕΛ εύχεται καλή επιτυχία στην Εθνική ομάδα αλλά και στη Ζωή να μπορέσει να βοηθήσει τα μέγιστα με την παρουσία της.


Η Εορτή του Αγίου Αθανασίου στην Αυλή Παγγαίου - Ορθοδοξία News Agency\nHome \_ Μητροπολιτικό Έργο \_ Ι.Μ. Ελευθερουπόλεως \_ Η Εορτή του Αγίου Αθανασίου στην Αυλή Παγγαίου\n18/01/2020 18/01/2020 Εορτάσθηκε και φέτος στον πανηγυρίζοντα Ιερό Ναό του Αγίου Αθανασίου της ενορίας Αυλής Παγγαίου, η εορτή των εν Αγίοις Πατέρων Αθανασίου και Κυρίλλου Πατριαρχών Αλεξανδρείας. Το εσπέρας της εορτής, Παρασκευή 17 Ιανουαρίου 2020 τελέσθηκε ο Πανηγυρικός Εσπερινός της εορτής με τη συμμετοχή πλειάδος Ιερέων της Μητροπόλεως, προεξάρχοντος του Πρωτοσυγκέλλου Αρχιμανδρίτου π. Χρυσοστόμου Μπένου και την παρουσία...\n18 Ιανουαρίου, 2020 - 19:16\nΤελευταία ενημέρωση: 18/01/2020 - 18:58\nΕορτάσθηκε και φέτος στον πανηγυρίζοντα Ιερό Ναό του Αγίου Αθανασίου της ενορίας Αυλής Παγγαίου, η εορτή των εν Αγίοις Πατέρων Αθανασίου και Κυρίλλου Πατριαρχών Αλεξανδρείας. Το εσπέρας της εορτής, Παρασκευή 17 Ιανουαρίου 2020 τελέσθηκε ο Πανηγυρικός Εσπερινός της εορτής με τη συμμετοχή πλειάδος Ιερέων της Μητροπόλεως, προεξάρχοντος του Πρωτοσυγκέλλου Αρχιμανδρίτου π. Χρυσοστόμου Μπένου και την παρουσία πλήθους πιστών χριστιανών της περιοχής παρά τις δυσμενείς καιρικές συνθήκες.\nΤον Θείον Λόγον εκήρυξε ο Πρωτοσύγκελλος της Μητροπόλεως π. Χρυσόστομος Μπένος αναφερόμενος στον μεγάλο αγώνα του Αγίου Αθανασίου στα δογματικά θέματα της πίστεως μας. Ακολούθως έλαβε χώρα η λιτάνευση της Ιεράς Εικόνος και του Ιερού Λειψάνου του Αγίου Αθανασίου πέριξ του Ναού με επικεφαλής του λαού τις πολιτικές αρχές του τόπου.\nΤην κυριώνυμο ημέρα της εορτής, ήτοι Σαββάτο 18 Ιανουαρίου, ο Σεβασμιώτατος Μητροπολίτης Ελευθερουπόλεως κ. Χρυσόστομος ετέλεσε τη Θεία Λειτουργία πλαισιωμένος υπό Ιερέων της Μητροπόλεως. Τον πανηγυρικό της ημέρας εκήρυξε, στο πυκνό εκκλησίασμα, ο Σεβασμιώτατος Ποιμενάρχης αναφερόμενος στη δράση του Αγίου Αθανασίου για τη διασφάλιση του Ορθόδοξου Δόγματος. Μετά το πέρας της Θείας Λειτουργίας ακολούθησε δεξίωση στο Πνευματικό Κέντρο της ενορίας.\nΕτικέτες: Αγίου Αθανασίου, Αυλή Παγγαίου, ιμ ελευθερουπολεως\nΜε την χρήση των εξωτερικών μεγαφώνων να ψαλλεί «ΤΗ ΥΠΕΡΜΑΧΩ»\n15.06.2020 | 22:34


ΠΑΟΚ - Άρης: Οι πιθανές 11άδες των δύο «μονομάχων»\nΠΑΟΚ και Άρης κοντράρονται απόψε (19:30, Novasports 1) στο γήπεδο της Τούμπας σε ένα ματς που εν πολλοίς θα κρίνει τη δεύτερη θέση στην κανονική διάρκεια του πρωταθλήματος.\nΟ Πάμπλο Γκαρσία είδε την ομάδα του να ολοκληρώνει δίχως προβλήματα (πέρα από τις σταθερές απουσίες των Αουγκούστο και Μιχάι) το πρόγραμμα ενόψει του ντέρμπι με τον συμπολίτη Άρη και έχει στη διάθεση του όλα του τα «όπλα».\nΣε ό,τι αφορά την ενδεκάδα, ο Ουρουγουανός σκέφτεται να παρατάξει τους Πασχαλάκη κάτω από τα δοκάρια, Ίνγκασον και Βαρέλα στο κέντρο της άμυνας με τους Βιεϊρίνια και Σοάρες στα άκρα.\nΤσιγγάρας και Σβαμπ θα βρίσκονται στη μεσαία γραμμή ενώ ο Ουάρντα θα παίξει λίγο πιο μπροστά. Τζόλης και Ζίβκοβιτς θα απαρτίσουν τις επιθετικές πτέρυγες του Δικεφάλου με μοναδικό προωθημένο τον Τσέχο, Κρμέντσικ.\nΣτην αντίπερα όχθη, ο Άκης Μάντζιος δεν μπορεί να υπολογίζει στις υπηρεσίες των Ματίγια και Γκαρσία καθώς δεν έχουν ξεπεράσει πλήρως τα προβλήματα τραυματισμών που τους ταλαιπωρούν εδώ και καιρό.\nΟ Έλληνας τεχνικός αναμένεται να παρατάξει τους Μπουσέ -αντί Κουέστα- κάτω από τα γκολποστ, Δεληζήση και Ροζ στο κέντρο άμυνας, ενώ στα άκρα θα βρίσκονται οι Σούντγκρεν και Σάκιτς. Σάσα – Τζέγκο και Μπερτόγλιο θα βρίσκονται στον άξονα με τους Γκάμα και Μπρούνο στις δυο πτέρυγες. Μοναδικός προωθημένος αναμένεται να είναι ο Αργεντινός, Ντανιέλ Μαντσίνι.\nΠροηγούμενο άρθροΠΑΟΚ – Άρης: Η τελευταία νίκη των Κίτρινων στην Τούμπα (vid)\nΕπόμενο άρθροΑΕΚ: Θέλει παίκτες ο Χιμένεθ!


Μπεσίκτας - Σπόρτινγκ Λισαβώνας | Προγνωστικά | Ανάλυση Αγώνα\nΑγώνας: Besiktas - Sporting\nΗμερομηνία: 19/10/2021 12:45\nΓια την 3η αγωνιστική του 3ο ομίλου του Champions League η Μπεσίκτας υποδέχεται την Σπόρτινγκ Λισαβώνας στην Vodafon Arena.\nΚακή ειναι η μέχρι στιγμής παρουσία στον όμιλο για την Μπεσίκτας η οποία στα δύο πρώτα ματς γνώρισε ισάριθμες ήττες και έχει αποχαιρετήσει από νωρίς τις ελπίδες της για μια θέση την πρώτη δυάδα. Στο τελευταίο της ματς η πρωταθλήτρια Τουρκίας ηττήθηκε 2-0 στο Άμστερνταμ από τον Άγιαξ, σκορ που την κολακεύει καθώς αγωνίστηκε με πολλές απουσίες και κινδύνευσε με περισσότερα γκολ. Στόχος της πλέον η τρίτη θέση και τα δύο συνεχόμενα ματς με την Σπόρτινγκ, αρχής γενομένης από το σημερινό παιχνίδι, θα κρίνουν το αν θα πετύχει τον στόχο της.\nΤην περασμένη Παρασκευή ηττήθηκε με 3-2 από την Μπασακσεχίρ για το πρωτάθλημα Τουρκίας, αποτέλεσμα που την άφησε στην 4η θέση της βαθμολογίας με 17 βαθμούς, έχοντας 4 λιγότερους από την πρωτοπόρο Τραμπζονσπόρ.\nΆσχημο ξεκίνημα και για την Σπόρτινγκ Λισσαβώνας στον όμιλο η οποία με 2 ήττες σε ισάριθμα ματς απώλεσε τις έτσι κι αλλιώς ελάχιστες ελπίδες της για μια θέση στην πρώτη δυάδα. Αρχικά ηττήθηκε εντός έδρας από τον Άγιαξ με 5-1, τουλάχιστον βελτιώθηκε στο επόμενο ματς κόντρα στην Ντόρτμουντ αλλά δεν ήταν αρκετό καθώς και πάλι ηττήθηκε με 1-0. Ρεαλιστικός στόχος πλέον η 3η θέση που οδηγεί στο Europa League και θα πάει στην Τουρκία με στόχο την πρώτη της νίκη στην διοργάνωση.\nΣτο πρωτάθλημα Πορτογαλίας η Σπόρτινγκ στο τελευταίο της ματς χρονικά επικράτησε της Αρούκα με 2-1 και μετά από 8 αγωνιστικές είναι στην 2η θέση της βαθμολογίας με 20 βαθμούς, έναν λιγότερο από την πρωτοπόρο Μπενφίκα.\nΠρόκειται για μια σημαντική αναμέτρηση, καθώς οι δύο ομάδες έχουν τον ίδιο στόχο, την κατάληψη της 3η θέσης του ομίλου. Αμφότερες θα πάνε για την νίκη απόψε, με κύριο γνώρισμα ότι αμυντικά είναι αρκετά ευάλωτες ενώ επιθετικά σκοράρουν με ευκολία. Αξίζει να ποντάρουμε στα πολλά γκολ εδώ, το Over 2,5 γκολ θα είναι η επιλογή μου με απόδοση 1.97.


Ο Υπουργός Ανάπτυξης, Ανταγωνιστικότητας, Υποδομών, Μεταφορών και Δικτύων Κωστής Χατζηδάκης έκανε σήμερα την ακόλουθη δήλωση για τα θέματα λειτουργίας των ταξί:\nΚ. Χατζηδάκης: «Η κυβέρνηση παρουσιάζει μια σειρά από ρυθμίσεις που επιχειρούν να βάλουν τάξη στο χώρο των ταξί. Πιστεύω ότι και η Ομοσπονδία των Ιδιοκτητών Ταξί θα είναι σύμφωνη με αυτές τις ρυθμίσεις γιατί επιχειρούν να αντιμετωπίσουν από τη μια πλευρά προβλήματα του κλάδου και από την άλλη πλευρά προβλήματα που δημιουργούνται στους επιβάτες και ζημιώνουν την εικόνα της χώρας στους τουρίστες. Πιο συγκεκριμένα θέλω να σταθώ σε δυο από αυτές τις ρυθμίσεις:\nΗ πρώτη αφορά στις χρεώσεις για τις ξεναγήσεις τουριστών στα αστικά κέντρα. Εκεί μέχρι τώρα δεν υπήρχαν περιορισμοί και είχε διαπιστωθεί αισχροκέρδεια. Είχαμε χρεώσεις απίστευτες και εξωφρενικές. Αυτό το οποίο προβλέπει η νέα ρύθμιση, η νέα απόφαση, είναι ότι για τα πρώτα είκοσι λεπτά θα λειτουργεί υποχρεωτικά το ταξίμετρο και από εκεί και πέρα, σε σχέση με τις ξεναγήσεις, για κάθε ώρα θα μπορούν να χρεώνονται το πολύ 25 ευρώ. Ο, τιδήποτε άλλο θα είναι παράβαση.\nΗ δεύτερη ρύθμιση αφορά στα αλλοιωμένα ταξίμετρα. Δυστυχώς, από τις έρευνες που έχει κάνει επανειλημμένα η Αστυνομία έχει βρεθεί σχεδόν ότι το 50% των ταξιμέτρων που ελέγχθηκε ήταν αλλοιωμένα. Φυσικά, απέναντι σε αυτό το φαινόμενο, η πολιτεία δεν μπορεί να μείνει απαθής και χαιρόμαστε που η Ομοσπονδία Ιδιοκτητών Ταξί είναι υπέρ της λήψεως αυστηρότερων μέτρων για το συγκεκριμένο ζήτημα.\nΈτσι για την αλλοίωση ενδείξεων των ταξιμέτρων ή και των μετρολογικών τους παραμέτρων από εξωτερικές προς αυτά επιδράσεις ή καταδολίευση μετρητών επιβάλλεται με αγορανομική διάταξη που προωθείται στους εκμεταλλευτές οχημάτων, δηλαδή αυτούς που πράγματι προσπορίζονται το παράνομο όφελος, πρόστιμο ύψους πέντε χιλιάδων ευρώ (5.000).\nΕπίσης. προβλέπεται αφαίρεση αδείας και επιβολή προστίμου είκοσι χιλιάδων ευρώ (20.000) για όποιον εμπορεύεται, παραχωρεί, κατασκευάζει ή εγκαθιστά τέτοιου είδους αλλοιωμένα ταξίμετρα.\nΣε αυτά τα θέματα θέλουμε να μην κάνουμε κανένα συμβιβασμό. Έχουν να κάνουν με την εξυπηρέτηση του επιβάτη, έχουν να κάνουν με την εικόνα της χώρας στο εξωτερικό και όλοι μαζί πρέπει να αντιμετωπίσουμε τέτοιου είδους αθέμιτες πρακτικές.\nΠαράλληλα με μια σειρά από άλλες ρυθμίσεις, οι οποίες θα κατατεθούν σύντομα στο νομοσχέδιο για τις υπεραστικές οδικές μεταφορές, προβλέπονται μέτρα που αντιμετωπίζουν κάποιες δυσλειτουργίες σε σχέση με το επάγγελμα των ταξί.\nΠροβλέπονται ηπιότερα μέτρα, για παράδειγμα, σε σχέση με τα ταξί που βρίσκονται για κάποιο χρονικό διάστημα σε ακινησία, διότι τώρα εάν μένουν ακίνητα τα ταξί για τρεις (3) μήνες μπορεί ο ιδιοκτήτης να χάνει την άδεια. Λόγω της κρίσεως το φαινόμενο αυτό πληθαίνει ολοένα και περισσότερο και γι’ αυτό παρατείνουμε το χρονικό διάστημα μέχρι και τον ένα χρόνο.\nΑντιμετωπίζονται και άλλα ζητήματα: Αποσαφηνίζεται ότι για τα ταξί ειδικής μίσθωσης, αυτά μπορεί να διαθέτουν και τρεις πόρτες, συμπεριλαμβανομένης της πίσω πόρτας σύμφωνα με τις διεθνείς πρακτικές. Διευκρινίζεται ο ορισμός της προμίσθωσης των ταξί. Και ελαχιστοποιείται στους έξι μήνες από 24 μήνες, το διάστημα που ένας οδηγός ταξί θα πρέπει να κατέχει την άδεια οδήγησής του πριν αιτηθεί για ειδική άδεια οδήγησης ταξί.\nΚαταλαβαίνετε ότι μένουμε στις ρυθμίσεις του νόμου 4070 και δεν εισάγεται κανένα νέο θεσμικό πλαίσιο για τα ταξί. Επιχειρείται αφενός να αντιμετωπιστούν ορισμένες δυσλειτουργίες που έχουν υπάρξει βλέποντας την ίδια την εφαρμογή των νόμων και τις επιπτώσεις της κρίσης. Κυρίως όμως πάμε να αντιμετωπίσουμε φαινόμενα παραβατικότητας. Δεν μπορεί οι τουρίστες να χρεώνονται με υπέρογκα ποσά και στη συνέχεια το θύμα να είναι η ίδια η χώρα. Ούτε μπορεί να γίνει ανεκτό, σχεδόν τα μισά ταξίμετρα να είναι αλλοιωμένα.\nΌλοι μαζί λοιπόν και η πολιτεία και οι ιδιοκτήτες των ταξί, θα κάνουμε ότι περισσότερο μπορούμε για να αντιμετωπίσουμε το πρόβλημα. Πάντως το δικό μας υπουργείο, στο συγκεκριμένο ζήτημα της παραβατικότητας, είναι αποφασισμένο να μην κάνει κανένα συμβιβασμό».\nΡυθμίσεις για τη βελτίωση της ποιότητας των υπηρεσιών των ταξί καθώς και νέα αγορανομική διάταξη για τα ταξίμετρα προωθεί το υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων όπως είχε δεσμευθεί ο Υπουργός Κωστής Χατζηδάκης, στις 25 Απριλίου, μετά από συνάντηση με εκπροσώπους της Πανελλήνιας Ομοσπονδίας Ταξί και Αγοραίων (ΠΟΕΙΑΤΑ) και του Συνδέσμου Ελληνικών Τουριστικών Επιχειρήσεων (ΣΕΤΕ).


Κρατήστε μια μεταφορά στο Σικάγο με ευνοϊκούς όρους\nΜεταφορά στο Σικάγο\nΣικάγο - μια τυπική αμερικανική πόλη στο Ιλλινόις. Πρόσφατα, θεωρείται ένα από τα οικονομικά κέντρα του κόσμου. Είναι μια επιχειρηματική και πολιτιστική μητρόπολη που βρίσκεται στις όχθες της λίμνης του Μίτσιγκαν. Πηγαίνοντας εκεί, κρατήστε μια μεταφορά στο Σικάγο στο GetTransfer.com.\nΗ πόλη διαιρείται από τον ποταμό σε 3 μέρη: Βόρεια πλευρά, Δυτική πλευρά και Νότια πλευρά. Ξεχωριστά υπάρχει η περιοχή Loop. Είναι ένα επιχειρηματικό κέντρο της πόλης με μοναδικούς ουρανοξύστες, δημοφιλή μουσεία και θέατρα. Υπάρχουν τράπεζες, χρηματιστήρια και διοικητικά ιδρύματα. Στη βόρεια πλευρά του Loop βρίσκεται η λεωφόρος Michigan. Σε αυτόν τον δρόμο συγκεντρώνονται μπουτίκ μόδας και τεράστια εμπορικά κέντρα.\nΗ κύρια έλξη του Σικάγο είναι ουρανοξύστες. Δεν είναι μόνο γυαλιστικά ουρανοξύστες, αλλά πραγματικά έργα τέχνης. Στο Σικάγο, ο Loop είναι αξιοσημείωτος για το σχήμα Mater-Tower, το οποίο ονομάζεται επίσης αντίστροφο τηλεσκόπιο. Χτίστηκε σύμφωνα με τους κανόνες κατασκευής της δεκαετίας του 1920: ο τελευταίος όροφος δεν πρέπει να υπερβαίνει το 25% της βασικής έκτασης. Ο ψηλότερος πύργος είναι ο Willis Tower του Σικάγου. Το μήκος της είναι 442 μέτρα. Υπάρχει ένα κατάστρωμα παρατήρησης στον 94ο όροφο - ένα θέαμα που κόβει την ανάσα. Η Μαρίνα Πόλη έχει ασυνήθιστο σχήμα δύο πύργους σε σχήμα «καλαμποκιού». Υπάρχει ένας χώρος στάθμευσης για τα αυτοκίνητα στους κάτω ορόφους και στη βάση για γιοτ. Το Aqua 82μ. Είναι ένα πολυκατοικία υψηλών προδιαγραφών. Τα μπαλκόνια στην πρόσοψη δίνουν την εντύπωση ότι ρέουν ροές νερού: εξ ου και το όνομα.\nΤο Σικάγο είναι μια πόλη πολλαπλών επιπέδων. Στο "υπόγειο δάπεδο" μπορείτε να μετακινήσετε και να περάσετε με ασφάλεια τον φελλό, εάν είναι απαραίτητο. Οι δρόμοι στο κέντρο είναι διακοσμημένοι με έργα των πρωτοποριακών καλλιτεχνών: Marc Chagall, Joan Miró, Pablo Picasso και άλλοι.\nΞεχωριστά είναι απαραίτητο να πούμε για τα πάρκα. Το "Millennium" και το Grant's Park συνδέονται με τη γέφυρα British Petroleum. Το μήκος της είναι 285 μέτρα. Η κατασκευή με την ξύλινη επένδυση του χειμάρρου σχήμα το χειμώνα είναι κλειστή για την ασφάλεια. Στη Χιλιετία υπάρχει ένα σιντριβάνι "Crown". Το αντικείμενο τέχνης έχει δύο πύργους 15 μέτρων: το νερό ρέει στις 3 πλευρές, και στην τέταρτη - στην οθόνη. Προβάλλει τα πρόσωπα του τοπικού λαού του Σικάγου. Κάθε 5 λεπτά, ένα χαμογελαστό πρόσωπο "εκτοξεύει" νερό στην πισίνα. Αυτή η βρύση είναι ένα μέρος για αναψυχή για τους ντόπιους και τους τουρίστες. Ο ζωολογικός κήπος Lincoln δεν είναι μόνο μια οικογένεια με παιδιά. Είναι από τα καλύτερα των ΗΠΑ. Υπάρχουν περισσότερα από 110 είδη ερπετών, ζώων και πτηνών στην επικράτεια.\nΟι κάτοικοι προτιμούν να χαλαρώσουν στην περιοχή του Pier Pier Navi, όπου υπάρχουν αξιοθέατα, εμπορικά κέντρα και εκθεσιακά κέντρα. Εκτός από τις ελεύθερες εκθέσεις, πρέπει να επισκεφθείτε τα μουσεία της σύγχρονης τέχνης, της επιστήμης και της βιομηχανίας, τη φυσική ιστορία και άλλα. Για να αποθηκεύσετε τα εισιτήρια, παραγγείλετε το Chicago CityPass στον επίσημο ιστότοπο. Με ένα εισιτήριο μπορείτε να επισκεφθείτε 5 αξιοθέατα στην καλύτερη τιμή. Ενοικιάστε ένα αυτοκίνητο με προσωπικό οδηγό στο Σικάγο για να κάνετε τις διακοπές σας ακόμα πιο άνετες.\nΥπάρχουν λεωφορεία, 11 γραμμές του μετρό σε 3 μέρη της πόλης. Πρέπει να αγοράσετε εισιτήρια για ταξίδι ξεχωριστά, υπάρχουν συνδρομές. Για ένα χαλαρό περίπατο, νοικιάστε ένα ποδήλατο. Σε κάθε περιοχή υπάρχουν περισσότερα από 500 ποδήλατα Divvy Bikes Chicago. Τα ταξί βρίσκονται σε ειδικό χώρο στάθμευσης, θα πρέπει να αφήσετε σίγουρα μια άκρη 10% για τον μεταφορέα. Αυτό δεν είναι ένας πολύ κερδοφόρος τρόπος να ταξιδέψετε, πέρα από το Σικάγο. Είναι πολύ ακριβό. Εάν πρέπει να φτάσετε σε άλλη πόλη ή αεροδρόμιο, χρησιμοποιήστε την υπηρεσία μεταφοράς. Είναι ένας γρήγορος και αξιόπιστος τρόπος να φτάσετε στον προορισμό σας εγκαίρως.\nΤο αεροδρόμιο O'Hare απέχει 29 χιλιόμετρα από το Σικάγο. Στην επικράτειά του ...


Τι έκανε η Έλλη Κοκκίνου για να γίνει πρώτο όνομα; | TROKTIKO 2\n« Business Insider: Πιθανά σενάρια διάσπασης της Ε.Ε.\nΠου αλλού θα βάλουν φόρους για να “βγουν” τα μέτρα 5,5 δις ευρώ; »\nΤι έκανε η Έλλη Κοκκίνου για να γίνει πρώτο όνομα; Δημοσιεύτηκε 29/03/2016 Στην πραγματικότητα, στα νεανικά όνειρά της δεν χωρούσε ούτε κατά διάνοια μια καριέρα στο τραγούδι. Κι όμως, η ίδια είδε… τα άλμπουμ της να βάφονται στο χρώμα του χρυσού και της πλατίνας, εξελίχθηκε σε εξωφυλλικό φετίχ των περιοδικών, έφτασε να τραγουδά σε κατάμεστο νυχτερινό μαγαζί χωρητικότητας 7.000 ατόμων στη Θεσσαλονίκη, ενώ η επιτυχία των τραγουδιών της ήταν τέτοια που οι στίχοι τους γίνονταν σλόγκαν. Ωστόσο, η γυναίκα που έχω απέναντί μου -άβαφη, απλή και ευπροσήγορη- πόρρω απέχει από τα στερεότυπα που είθισται να κατατρύχουν τις ντίβες. Δεν πίνει, δεν καπνίζει και πλέον δεν τρώει ζάχαρη, ξυπνά καθημερινά στις 06.50, επισκέπτεται ευλαβικά το γυμναστήριο τέσσερις φορές εβδομαδιαίως, βγάζει απαραιτήτως τον σκύλο της βόλτα καθημερινά και τις μέρες που δεν έχει κάποιο live κοιμάται όχι αργότερα από τις 10.30 το βράδυ. Λέει ότι όσο τα χρόνια περνούν προσδοκά μια ισορροπημένη και υγιή ζωή, ενώ αν ακόμη έχει κάποιο όνειρο αυτό δεν αφορά τόσο τα επαγγελματικά όσο την ιδιωτική ζωή της. Θα ήθελε να ζει σε μια πολυκατοικία με γείτονες τους στενούς φίλους της, τα παιδιά τους, τα σκυλιά και τα γατιά τους.\nΠριν από λίγες ημέρες κυκλοφόρησε ένα νέο single με τίτλο «Μακάρι» από την Cobalt Music. Την περίοδο που διανύει τη χαρακτηρίζει άκρως δημιουργική, αφού ολοκληρώνει στο στούντιο την ηχογράφηση του άλμπουμ που θα ακολουθήσει τις επόμενες εβδομάδες. Αναρωτιέμαι αν η κρίση, που έχει συρρικνώσει τα μεγέθη και στην ντόπια μουσική παραγωγή, την αποθαρρύνει από το να προσπαθεί. «Με αυτή τη λογική θα έπρεπε να σταματούσα τη δουλειά. Αφού δεν γεμίζω τα μαγαζιά χωρητικότητας 3.000 ατόμων γιατί να γεμίσω το 300άρι; Δεν προχωράμε έτσι. Προσαρμοζόμαστε στα δεδομένα. Κανείς δεν πουλάει πια 100.000 δίσκους, όπως κατ’ αναλογία ο κόσμος δεν πηγαίνει διακοπές έναν μήνα το καλοκαίρι. Ολα έχουν συρρικνωθεί. Αυτό όμως δεν θα μας εμποδίσει να κυκλοφορούμε ωραία τραγούδια ή τουλάχιστον τραγούδια που πιστεύουμε εμείς ότι είναι ωραία. Δουλεύω με το ίδιο κέφι, πηγαίνω στο στούντιο τη νύχτα, δοκιμάζουμε τα τραγούδια έτσι, τα δοκιμάζουμε αλλιώς, μετά ηχογραφούμε. Είναι το δημιουργικό, το ωραίο κομμάτι της δουλειάς».\nΛέει ότι οι περισσότεροι από τους συνεργάτες της είναι πλέον φίλοι της. Τη ρωτάω αν νέοι δημιουργοί την προσεγγίζουν για να ακούσει τη δουλειά τους. «Εννοείται. Αλλοι έρχονται και με βρίσκουν στο καμαρίνι, οι περισσότεροι όμως στέλνουν τα τραγούδια τους μέσω Messenger. Φυσικά και τα ακούω και απαντώ. Ποτέ δεν ξέρεις τι διαμάντι μπορείς να βρεις. Κανένας δεν ξεκίνησε διάσημος, καταξιωμένος, καταπληκτικός. Ολοι μας ξεκινήσαμε και δεν μας ήξερε παρά μόνο η μαμά μας. Αρα, νομίζω ότι όλοι δικαιούνται την ίδια ευκαιρία».\nΤραγουδίστρια από τύχηΣτην κλισέ, αλλά επιβεβλημένη ερώτηση αναφορικά με το γιατί έγινε τραγουδίστρια, η Κοκκίνου έχει μια απάντηση μάλλον αναπάντεχη: «Κατά τύχη έγινα τραγουδίστρια. Για γραφίστρια πήγαινα, γι’ αυτό και σπούδαζα στη σχολή Βακαλό. Και με τη μουσική βέβαια ασχολιόμουν. Εκανα ακουστική κιθάρα από τα χρόνια του σχολείου, αργότερα πήρα και ηλεκτρική. Ξεκίνησα από Νέο Κύμα και έφτασα στους Led Zeppelin. Είχα μπει σε ένα εξωσχολικό γκρουπ για την πλάκα μου. Ακούγοντάς με ο Κώστας Τουρνάς -το σπίτι του τύχαινε να είναι δίπλα στο εξοχικό μας-, είπε στη μητέρα μου “η μικρή έχει καλή φωνή”. Δεν έδωσα σημασία. Μέχρι που μια μέρα με πήρε τηλέφωνο ο ίδιος και μου είπε πως η Αλέξια έκανε οντισιόν στον τότε “Μικρό Διογένη”. Είπα “δεν με ενδιαφέρει”. Ο Τουρνάς επέμεινε. Πήγα. Για την πλάκα μου. Ανοιγα το πρόγραμμα. Ελεγα το “Άλλη μια νύχτα” της Μαντώς. Δούλεψα και με την Πωλίνα και τον Καρβέλα εκείνα τα χρόνια. Και μετά έφυγα για το Λος Αντζελες».Η τελειομανής, όπως καταλαβαίνεις από τις πρώτες κουβέντες της, Ελλη Κοκκίνου στην Αμερική σπούδασε Μουσική και Φωνητική.\nΤραγουδούσε soul και τζαζ κομμάτια. Η μαθητεία της αυτή αποδείχτηκε το ισχυρότερο όπλο στη φαρέτρα της άμα τη επιστροφή της στα πάτρια εδάφη. «Πριν επιστρέψω από το Λος Αντζελες στην Ελλάδα είχα κάνει μια στάση για τέσσερις μέρες, για διακοπές, στη Νέα Υόρκη. Τότε θυμάμαι με πήρε τηλέφωνο ο Γιώργος Θεοφάνους, με τον οποίο ήδη γνωριζόμασταν. Μάλιστα, επειδή δεν υπήρχαν κινητά τηλέφωνα, είχε πάρει τον αριθμό του ξενοδοχείου όπου έμενα από τη μητέρα μου. Μου είπε λοιπόν: “Κάνω μια παράσταση με την Ευρυδίκη και θέλω να συμμετέχεις”. Ακριβώς μετά από εκείνη την παράσταση η Ευρυδίκη συνεργάστηκε με τον Αντώνη Βαρδή στη Θεσσαλονίκη. Κι έτσι τον γνώρισα κι εγώ. Τότε, ακούγοντας την υπέροχη φωνή του και κάνοντας φωνητικά άρχισα να αγαπώ και τη λαϊκή μουσική. Δεν είχα τέτοια ακούσματα προηγουμένως. Σκέψου ότι η μητέρα μου και ο πατέρας μου στο σπίτι άκουγαν κυρίως ξένη μουσική και από ελληνικά Μαρινέλλα, Γαλάνη, Κανελλίδου. Ενώ λοιπόν στην αρχή της καριέρας μου με έπαιρναν τηλέφωνο και μου έλεγαν “έλα να τραγουδήσεις στο τάδε μαγαζί να κάνεις κι ένα λαϊκό ποτ πουρί”, εγώ έλεγα “δεν τραγουδάω λαϊκά”. Τα λέω τώρα και γελάω. Εχω χάσει πολύ καλές δουλειές έτσι. Βέβαια, δουλεύοντας μετά ανακάλυψα ότι στο λαϊκό τραγούδι δεν είναι όλα μέσα σε ένα σακί. Αρχισα να τα μαθαίνω, να τα αγαπώ, μέχρι που μου έγραψε ο Αντώνης Βαρδής το πρώτο μου τραγούδι. Ετσι ξεκίνησαν όλα. Στην τύχη. Ο,τι ακολούθησε όμως δεν έγινε τυχαία», εξιστορεί με ειλικρίνεια.\n«Αν θες να μπεις στα βαθιά, κολύμπα»Αν κάτι μοιάζει με θέσφατο στην καριέρα της Ελλης Κοκκίνου, είναι πως μάλλον δυσκολεύτηκε, παιδεύτηκε αρκετά για να κατακτήσει τα charts, μα κυρίως τις καρδιές του κοινού. «Ναι, κουράστηκα πάρα πολύ για να γίνω αυτό που λέμε “πρώτο όνομα”. Αν αναλογιστείς ότι στη δουλειά μπήκα το 1990, τελικά καριέρα έκανα το 2003. Δούλεψα πάρα πολύ. Μαστίγωσα τον εαυτό μου. Εγινα στρατιώτης. Επρεπε να αλλάξω για να με αποδεχτεί ο κόσμος. Τι να αλλάξω; Την εμφάνισή μου. Ηταν ένας βασικός λόγος που όλα πήγαν πιο αργά. Φυσικά και ήταν άδικο. Και ρατσιστικό. Είδες όμως πώς άλλαξα; Τι έμαθα από εκείνη την εποχή; Αν θες να μπεις στα βαθιά, κολύμπα. Ξέρεις κάτι; Τον κόσμο δεν τον αφορούσε αν είχα παραπάνω κιλά επειδή είχα πρόβλημα με τον θυρεοειδή μου. Το αποτέλεσμα έβλεπε. Κι εγώ αυτό το αποτέλεσμα έπρεπε να το αλλάξω. Εύκολο; Δύσκολο; Εμένα αφορούσε. Είχα να πολεμήσω σε πάρα πολλά μέτωπα.\nΓια να λέμε τα πράγματα με το όνομά τους, οι άνθρωποι μπορούν να καταφέρουν θαύματα. Αυτό που έκανα εγώ δεν ήταν τίποτα», ανακαλεί, ενώ σκέφτομαι αν τελικά όταν πια έγινε πρώτο όνομα αναδύθηκαν μέσα της εκδικητικές τάσεις. «Η απάντησή μου ήταν η επιτυχία μου. Αν την ψώνισα; Δεν το νομίζω. Πού χρόνος να την ψωνίσω; Δούλευα πάρα πολύ. Κάποια στιγμή μου είχε πει ο Φοίβος: “Εχεις κάνει ρεκόρ εξωφύλλων σε έναν μήνα”. Δεν είχα ιδέα. Ημουν από φωτογράφηση σε φωτογράφηση, από κλιπ σε κλιπ, είχα εμφανίσεις πέντε ημέρες την εβδομάδα».\nΠλέον -στο πλαίσιο της γενικότερης συρρίκνωσης- οι πολυήμερες εμφανίσεις έχουν γίνει τρία live εβδομαδιαίως (κάθε Πέμπτη στο «Cabaret» στο Κολωνάκι και κάθε Παρασκευή και Σάββατο στην «Barbarella» στη Θεσσαλονίκη). Η Κοκκίνου δηλώνει περήφανη και χαρούμενη γι’ αυτόν τον εναλλακτικό νυχτερινό κύκλο της. «Πλέον τα συγκεκριμένα προγράμματα είναι αυτό που θέλω. Δεν ξέρω πώς μπορεί να ακούγεται όταν το διαβάζει κάποιος που δεν με ξέρει. Μπορεί να σκεφτεί “τι δηλαδή, τόσα χρόνια δεν σου άρεσαν οι μεγάλες πίστες;”. Φυσικά και μου άρεσαν. Τότε εκείνα ήταν τα θέλω μου. Τώρα είναι άλλα. Δεν μπορώ να ζητάω 15 ή 20 χρόνια τα ίδια. Θα ήταν βαρετό και καθόλου δημιουργικό. Δεν ακυρώνω τίποτα και δεν ωραιοποιώ το τώρα».\nΗ κυρία διευθύντριαΤο παρόν της, πάντως, εκτός από τραγούδι, δισκογραφία και live έχει και έναν αγγλόφωνο παιδικό σταθμό, με τον οποίο η ίδια ασχολείται σχεδόν καθημερινά.Τι ήταν εκείνο που την οδήγησε να επενδύσει τα χρήματά της σε έναν παιδικό σταθμό και όχι, λόγου χάρη, σε ένα μπαρ ή σε ένα εστιατόριο, πρακτική που ακολουθούν πολλοί συνάδελφοί της; «Κάποια στιγμή η δουλειά της νύχτας θα δύσει. Δεν ξέρω σε πόσα χρόνια. Δεν μπορώ να το προδικάσω. Δεν είμαι άνθρωπος που μου αρέσει να κάθομαι. Θα ήθελα όταν αυτή η δουλειά με διώξει ή επιθυμήσω εγώ να φύγω, να έχω και κάτι άλλο ως εισόδημα. Το να τρώω τα έτοιμα δεν μου λέει τίποτα. Επιπλέον, δεν θέλω να με θρέφει κανείς και ακόμη και στα 70 ή στα 75 μου θέλω να έχω ένα εισόδημα. Με ρωτάς γιατί δεν άνοιξα ένα μπαρ.\nΜα με φαντάζεσαι στα 70 μου πάρτυ άνιμαλ; Οπότε μέσω του παιδικού σταθμού θέλησα να επενδύσω στα παιδιά. Πώς με αντιμετωπίζουν οι γονείς; Στην αρχή όταν έρχονται για τα πρώτα ραντεβού βλέπουν την τραγουδίστρια. Κι εγώ στη θέση τους αυτό θα έκανα. Από τη στιγμή όμως που θα με δουν στον παιδικό σταθμό ενεργή -από το να βοηθήσω ένα παιδί να βάλει τα παπούτσια του και να το ταΐσω μέχρι να οργανώνω τις σχολικές γιορτές μαζί με τις δασκάλες- ξεχνάνε το επάγγελμά μου. Βλέπουν μια γυναίκα που αγαπάει και προσέχει τα παιδιά τους», εξηγεί.\nΟ παιδικός σταθμός, πάντως, έχει γίνει πηγή έμπνευσης για -προφανώς φτηνά- λογοπαίγνια, εξαιτίας της διαφοράς ηλικίας μεταξύ της Κοκκίνου και του επί χρόνια συντρόφου της Γιώργου Μπόγρη. Τη ρωτάω αν έχει επισκεφτεί πρόσφατα το Μπιλμπάο, όπου ο Μπόγρης αγωνίζεται στην τοπική ομάδα μπάσκετ. «Εχω πάει μια φορά στο Μπιλμπάο. Δεν πρόλαβα να το δω γιατί ήμουν άρρωστη. Εβρεχε κιόλας… Δεν βγήκα πολύ. Το λίγο που είδα πάντως μου άρεσε πολύ. Αν βρω πάντως χρόνο, θα ξαναπάω. Μη νομίζεις… Κι εγώ το θέλω πολύ», απαντά με μια ιδέα νοσταλγίας. Δεν της αρέσει να μιλά για την ιδιώτευσή της. Αυτό πάντως δεν την εμποδίζει να επισημάνει ότι «τα χιλιόμετρα δεν καθορίζουν αν μια σχέση είναι στενή ή όχι. Δύσκολη ή εύκολη την κάνουν».Πηγή\nShare the post "Τι έκανε η Έλλη Κοκκίνου για να γίνει πρώτο όνομα;"


Οι “Είκοσι χιλιάδες λεύγες υπό την θάλασσα” του Ιουλίου Βερν στη Σμύρνη – Ο Κόσμος της Ν. Φιλαδέλφειας\nΣτα 1874, 1875 κυκλοφόρησε σε δύο τόμους στη Σμύρνη το στον σημερινό μας τίτλο μυθιστόρημα του Ιουλίου Βερν, όπως μας βεβαιώνει το ριζιμιό λιθάρι της Σμυρναϊκής βιβλιογραφίας, ο γιατρός Αθανάσιος Χατζηδήμος. Μεταφραστές ο Σμυρνιός λόγιος, δημοσιογράφος και τεχνοκριτικός Μηνάς Χαμουδόπουλος και ο αδελφός του Χρήστος.\nΟ Μηνάς Χαμουδόπουλος γεννήθηκε το 1843 και φοίτησε στην Ευαγγελική Σχολή. Επί μια δεκαετία (1870-1880) εξέδιδε στη Σμύρνη, μαζί με τον αδελφό του, την εφημερίδα “Πρόοδος”, την οποία το 1880 μετέφερε στην Κωνσταντινούπολη. Είχε συγγενική σχέση με τον μουσουργό Μανώλη Καλομοίρη, ο οποίος και αναφέρεται σ’ αυτήν στο βιβλίο του με τίτλο “Η ζωή μου και η τέχνη μου”. Ο Μηνάς Χαμουδόπουλος πέθανε στις 8 Νοεμβρίου 1908.\nΈνα πλήθος τα δημοσιεύματα του Μηνά Χαμουδόπουλου, μαζί και αυτό του σημερινού μας τίτλου, μεταφρασμένο από τα Γαλλικά, τύποις της “Προόδου”.\nTagged: ΙΟΥΛΙΟΣ ΒΕΡΝ, ΜΗΝΑΣ ΧΑΜΟΥΔΟΠΟΥΛΟΣ, ΠΡΟΟΟΔΟΣ


Περιοδικό "Άγιος Κοσμάς ο Αιτωλός": Σεπτεμβρίου 2021\nτων Δημοτικών, Γυμνασίων και Λυκείων.\nΑναρτήθηκε από kosmasaitolos στις 1:44 μ.μ. Δεν υπάρχουν σχόλια:\nΕγγραφές στη Σχολή Βυζαντινής Αγιογραφίας ΜΑΝΟΥΗΛ ΠΑΝΣΕΛΗΝΟΣ\nΑναρτήθηκε από kosmasaitolos στις 1:42 μ.μ. Δεν υπάρχουν σχόλια:\nΕτικέτες ΑΝΑΚΟΙΝΩΣΕΙΣ, ΣΧΟΛΕΣ ΒΥΖΑΝΤΙΝΗΣ ΑΓΙΟΓΡΑΦΙΑΣ\nΑναρτήθηκε από kosmasaitolos στις 1:28 μ.μ. Δεν υπάρχουν σχόλια:\nΕτικέτες ΑΝΑΚΟΙΝΩΣΕΙΣ, ΣΧΟΛΕΣ ΒΥΖΑΝΤΙΝΗΣ ΑΓΙΟΓΡΑΦΙΑΣ, ΣΧΟΛΕΣ ΒΥΖΑΝΤΙΝΗΣ ΜΟΥΣΙΚΗΣ\nΑγιασμός για τη νέα σχολική χρονιά στην Ιερά Μητρό...\nΕγγραφές στη Σχολή Βυζαντινής Αγιογραφίας ΜΑΝΟΥΗΛ ...\nΕγγραφές στις Σχολές Βυζαντινής Μουσικής της Ιεράς...


Οι πρωτεργάτες της Επανάστασης στην Αίγινα\nΑναδημοσιεύουμε από την έντυπη έκδοση του τεύχους του Saronic Magazine (Απριλίου 2021), το αφιέρωμα του Γιώργου Μπήτρους στους πρωτεργάτες της Επανάστασης του 1821 στην Αίγινα.\nΟι πρόκριτοι Γεώργιος Λογιωτατίδης και Σπύρος Μάρκελλος και οι οπλαρχηγοί Γεώργιος Τσελεπής και Κυριάκος Μούρτζης.\nΓράφει ο Γιώργος Μπήτρος\nΑπό τους 361 Αιγινήτες αγωνιστές στην Επανάσταση του 1821, ξεχωριστή θέση στην τοπική ιστορία της Αίγινας κατέχουν δύο πρόσωπα. Πρόκειται για τους προκρίτους της Αίγινας Γεώργιο Λογιωτατίδη και Σπύρο Μάρκελλο, οι οποίοι ήταν πολιτικοί και στρατιωτικοί αρχηγοί της Αίγινας, δίπλα στους οπλαρχηγούς Γεώργιο Τσελεπή και Κυριάκο Μούρτζη. Ο Γ. Λογιωτατίδης υπήρξε από τους πλουσιότερους Αιγινήτες της εποχής του. Σύμφωνα με την παράδοση, κατείχε το 1/3 της έκτασης του νησιού, περιουσία αξίας 80.000 δρχ., είχε ετήσιο εισόδημα 8.000 δρχ. και ήταν μέτοχος σε καΐκια, ενώ στην κατοχή του ήταν το νησί Κυρά. Ο πατέρας του Παντελάκης Οικονόμου ήταν προεστός της Παλιαχώρας.\nΕπειδή ήταν μορφωμένος, τον ονόμασαν Λογιώτατο – το επίθετο αυτό συνόδευσε και μερικούς απογόνους του. Εκτός από τον Γεώργιο, ο Παντελάκης είχε και άλλους δύο γιους, τον Σωκράτη, που έγινε δήμαρχος Αίγινας και δολοφονήθηκε το 1865, και τον μοναχό Παρθένιο.\nΟ Γ. Λογιωτατίδης μυήθηκε στη Φιλική Εταιρεία και, μόλις ξέσπασε η Επανάσταση, ξεσήκωσε τους Αιγινήτες\nμαζί με τον Σπύρο Μάρκελλο. Η συμμετοχή του στις πρώτες επιχειρήσεις του Αγώνα βεβαιώνεται από τους Θ. Κολοκοτρώνη, Νικηταρά, Δ. Υψηλάντη, Π. Μαυρομιχάλη και Α. Ζαΐμη. Πήρε μέρος στην πολιορκία της Ακροκορίνθου, στην εκστρατεία στα Δερβένια και στη μάχη στα Δερβενάκια. Αργότερα απέκτησε πολιτικά αξιώματα, ενώ κατά τη διάρκεια της Επανάστασης ήταν δημογέροντας και μέλος της Επιτροπής Καταλυμάτων. Ήταν, επίσης, μέλος της Εφορείας των Αλληλοδιδακτικών Σχολείων και των Σχολείων Ελληνικών Σπουδών της Αίγινας.\nΌσο ο Ιωάννης Καποδίστριας κυβέρνησε τη χώρα, ο Γ. Λογιωτατίδης στάθηκε στο πλευρό του. Ο Κυβερνήτης τον διόρισε ειρηνοδίκη στην Αίγινα, ενώ τον Αύγουστο του 1831 τον διόρισε πρόεδρο της συνάθροισης των εκλογέων.\nΩς εκπρόσωπος των δημοτών της Αίγινας, συναντήθηκε με τον βασιλέα Όθωνα το 1841. Το 1842 εκλέχθηκε επαρχιακός σύμβουλος. Έγινε δήμαρχος της Αίγινας (1836, 1841, 1852) και πολλές φορές δημοτικός πάρεδρος.\nΟ Σπύρος Μάρκελλος ήταν πρόκριτος της Αίγινας. Η οικογένειά του καταγόταν από την Κέρκυρα. Ο πρώτος Μάρκελλος που ήρθε στην Αίγινα έχτισε τον ομώνυμο Πύργο.\nΟ Σπύρος Μάρκελλος μυήθηκε στη Φιλική Εταιρεία από νωρίς, ξεσήκωσε τους Αιγινήτες μαζί με τον Γ. Λογιωτατίδη και πήρε μέρος στην πολιορκία της Ακροκορίνθου. Μαζί με τον Γ. Λογιωτατίδη μάλιστα εκλέχθηκε παραστάτης της Αίγινας στην Α΄ Εθνική Συνέλευση. Το 1824 διορίστηκε στα Δερβενοχώρια, να φροντίζει για τις καυστικές ύλες του Αγώνα. Το 1828 έγινε μέλος της επιτροπής για την ίδρυση και τη συντήρηση των τοπικών σχολείων της Αίγινας μαζί με τον αρχιμανδρίτη Γρηγόριο Μοίρα.\nΤην ίδια χρονιά, διορίστηκε γενικός φροντιστής του στρατού της Ανατολικής Ελλάδας με μισθό 500άρχου. Συγχρόνως προμήθευε με τρόφιμα τους εργάτες που έχτιζαν το Ορφανοτροφείο στην Αίγινα. Με δικές του ενέργειες φρόντισε να γίνει η Αίγινα πρωτεύουσα της επαρχίας Πόρου, Αιγίνης και Αγκιστρίου. Η έντιμη δράση του συνεχίστηκε και στα χρόνια της βασιλείας του Όθωνα. Μαζί με τον Γ. Λογιωτατίδη επισκέφθηκαν τον βασιλέα το 1841 ως εκπρόσωποι της Αίγινας. Από τον γάμο του με την Ανθή απέκτησε τρεις γιους, τον Αντώνη, τον Παναγή και τον Γιωργάκη.\nΟ Υδραίος καπετάνιος Αντώνης Οικονόμου (1785-1821)\nΑναδημοσιεύουμε το αφιέρωμα της Ντίνας Αδαμοπούλου, στο "αδικημένο" Υδραίο ήρωα της Ελληνικής Επανάστασης Αντώνη Οικονόμου. Το άρθρο δημοσιεύτηκε στο τεύχος 90 του Saronic Magazin...\nΟ δρόμος του μπαρουτιού της Εξέγερσης άφησε ποριώτικα ίχνη...\nΑναδημοσιεύουμε από την έντυπη έκδοση του Saronic Magazine, το αφιέρωμα για την συνεισφορά του Πόρου στην Επανάσταση του 1821, με την μεταφορά του μπαρουτιού στην Μάνη. Το θρίλε...\nΗ Γ' Εθνοσυνέλευση της Τροιζήνας: Ο Καποδίστριας και το πρώτο Σύνταγμα της επαναστατημένης Ελλάδας\nΑναδημοσιεύουμε από την έντυπη έκδοση του Saronic Magazine Απριλίου 2021, που είναι αφιερωμένο στην επέτειο των 200 ετών από την Επανάσταση του 1821, το αφιέρωμα στην Γ' Εθνοσυνέλε...\nΜε αφορμή την επέτειο της καταστροφής της Σμύρνης τον Σεπτέμβριο του 1922 και τα 10 χρόνια του Saronic Magazine, αναδημοσιεύουμε την συνέντευξη που μας παραχώρησε το 2016 ο μοναδικ...


DAX 11.145,15 +0,66%\nCAC 4.879,47 +0,81%\nEUR / CHF 1,12875\nΓΕΝΙΚΟΣ ΔΕΙΚΤΗΣ: 13:34 626,67 -0,74 -4,65 Τζίρος: 8,58 εκ€\nΠέμπτη, 03-Μαϊ-2018 17:59\nΜε τις παρακάτω συμβουλές της ESET, οι κωδικοί πρόσβασης μπορούν να είναι ασφαλείς και με τα κατάλληλα βήματα οι χρήστες μπορούν εύκολα να δημιουργήσουν ισχυρά password:\n1. Να θυμάστε ότι για κάθε λογαριασμό απαιτείται ένας μοναδικός κωδικός πρόσβασης.\n2. Οι κωδικοί είναι προσωπικοί και δεν αποκαλύπτονται.\n3. Ο κανόνας είναι: "όσο μεγαλύτερος ο κωδικός πρόσβασης, τόσο πιο ασφαλής". Ξεκινήστε με τουλάχιστον 8 χαρακτήρες, και μεγαλώστε τον κωδικό αναλόγως με το πόσο σημαντικός είναι ο λογαριασμός που θωρακίζει. Αν δυσκολεύεστε να θυμηθείτε ένα σύνθετο κωδικό, υπάρχει και η δυνατότητα να επιλέξετε μια συνθηματική φράση ή να χρησιμοποιήσετε έναν password manager. Για τους χρήστες που θέλουν οι ίδιοι να δημιουργούν τους κωδικούς τους, η ESET αναφέρει σε αυτό το βίντεο μερικές χρήσιμες συμβουλές.\n4. Αποφύγετε κοινές λέξεις, ονόματα, ημερομηνίες, αριθμούς ή προφανείς επιλογές, όπως 12345678, password ή qwerty.\n5. Προσθέστε "ψηφιακές" λεπτομέρειες, όπως αριθμούς και ειδικούς χαρακτήρες (@, #,!, κλπ), ή χρησιμοποιήστε τα αντικαθιστώντας κάποια από τα γράμματα στον κωδικό πρόσβασής σας. Στην τελευταία περίπτωση, προσπαθήστε να αποφύγετε τις συνήθεις "ανορθογραφίες", όπως αντικατάσταση του "α" με "@" ή "ι" με "1" ή "!".\n6. Αλλάξτε τακτικά τους κωδικούς πρόσβασης. Και εδώ ισχύει ότι όσο πιο σημαντικά τα δεδομένα που προστατεύονται, τόσο πιο συχνά πρέπει να αλλάζουν οι κωδικοί.\n7. Ένας από τους σημαντικότερους κανόνες είναι να μην χρησιμοποιήσετε ξανά τον ίδιο κωδικό πρόσβασης σε άλλους λογαριασμούς. Με αυτόν τον τρόπο, αν κλαπεί, κινδυνεύει μόνο ένας λογαριασμός.\n8. Πολύ σημαντική, τέλος, είναι η πιστοποίηση διπλού παράγοντα (2FA). Καθώς απαιτείται ένας επιπλέον τυχαίος κωδικός ή ένα μήνυμα SMS παράλληλα με τον κωδικό πρόσβασης, ακόμη και αν ένα password πέσει σε λάθος χέρια, δεν μπορεί εύκολα να παραβιαστεί ένας λογαριασμός.\n13:31 Μαυρωτάς: Η φωνή του Ποταμιού θα συνεχίσει να ακούγεται στη Βουλή\nΚώστας Καραμανλής: Ισχυρή η κριτική της Ν.Δ για τη Συμφωνία των Πρεσπών (13)\nΟι Ιδεολογίες της Σκλαβιάς (8)


Δανία: Εξορίζονται σε απομονωμένο νησί όλοι οι παράνομοι μετανάστες! - Ειδήσεις από την Ελλάδα και τον Κόσμο ! ΜΑΚΕΔΟΝΙΑ ΕΙΝΑΙ ΕΛΛΑΣ, MACEDONIA IS GREECE IS HELLAS\nΑρχική Διεθνή Δανία: Εξορίζονται σε απομονωμένο νησί όλοι οι παράνομοι μετανάστες!\nΔανία: Εξορίζονται σε απομονωμένο νησί όλοι οι παράνομοι μετανάστες!\nΗ κυβέρνηση της Δανίας, σχεδιάζει να εξορίσει τους ξένους εγκληματίες και παράνομους μετανάστες που προορίζονται για απέλαση, σε ένα απομονωμένο νησί στα ανοικτά της χώρας…\nΣύμφωνα με ανακοίνωση του υπουργού Οικονομικών της χώρας, Kristian Jensen, πρόκειται για το ακατοίκητο νησί Lindholm συνολικής έκτασης 17 στρεμμάτων.\nΤο DF πανηγύρισε την απόφαση αναρτώντας στο twitter ένα καρτούν, στο οποίο φαίνεται ένας μελαμψός άνδρας να «εκτοπίζεται» από ένα πλοίο στο ερημονήσι.\n«Οι ξένοι εγκληματίες και παράνομοι μετανάστες δεν έχουν λόγο να βρίσκονται στη Δανία. Μέχρι να μπορέσουμε να τους ξεφορτωθούμε, θα τους μεταφέρουμε στο νησί Lindholm, όπου θα υποχρεωθούν να παραμείνουν τη νύχτα στο νέο κέντρο απελάσεων. Θα υπάρχει αστυνομία παντού εκεί γύρω», τόνισε ο εκπρόσωπος του κόμματος, σύμφωνα με την εφημερίδα Independent.\nΟ Jensen, μιλώντας στο δανέζικο πρακτορείο ειδήσεων Ritzau, ισχυρίστηκε ότι δεν θα φυλακιστούν, αλλά ένα πλοίο θα τους μεταφέρει στο νησί, όπου θα πρέπει να παραμείνουν κατά τη διάρκεια της νύχτας προκειμένου να γίνεται καλύτερος έλεγχος.\nΟ αρχηγός των Σοσιαλδημοκρατών Morten Østergaard υποστήριξε ότι η επιλογή του νησιού αποτελεί απλά μία συμβολική κίνηση, η οποία δεν αντιμετωπίζει τη βασική αιτία της ανομίας στη χώρα, ούτε τα δεινά της μετανάστευσης.\nΠροηγούμενο άρθροΈχει ξεφύγει η κατάσταση! – Τρία “ευπαθάκια” επιχείρησαν να ληστέψουν ηλικιωμένη πετώντας την κάτω!\nΕπόμενο άρθροΕπίθεση κουκουλοφόρων στο σπίτι του Φλαμπουράρη, με πέτρες και μολότοφ!


Οι τζάμπα μάγκες που κλωτσούσαν τώρα γίναν μετανοούσες Μαγδαληνές. - Ξυπνήστε ρε\nΟι τζάμπα μάγκες που κλωτσούσαν τώρα γίναν μετανοούσες Μαγδαληνές.\nΑς ήταν κανένας ληστής οπλισμένος με κουκούλα, κι όχι ένα πρεζόνι που δεν μπορούσε να σηκώσει ούτε τον πυροσβεστήρα από το πάτωμα, και σου λεγα εγώ αν θα έκαναν τα ίδια. Ο ένας ζήτησε συγνώμη, ο άλλος φοβήθηκε, λέει, και δεν αντέδρασε λογικά. Δεν είχε λέει πρόθεση να τον βλάψει,\nαλλά, πώς ήξερε ότι αυτά τα τζάμια δεν θα έκοβαν το λαιμό του "επίδοξου"; Αυτά είναι παραμύθια της Χαλιμάς. Λέει το ποίημα που του είπε ο δικηγόρος του να πει. Καλύτερα να έβγαινε να πει την αλήθεια, να πει τι περνά στην καθημερινότητά του σ' αυτή τη γειτονιά που έχει κατάστημα, να πει ότι τα έχει πάρει στο κρανίο και έψαχνε την αφορμή να ξεσπάσει. Πιο πολλή κατανόηση θα είχε.\nΑγνωστος 29 Σεπτεμβρίου 2018 - 2:37 μ.μ.\nΤι παπαρολογιες γράφεις ρε καραγκιόζη για να λυπηθουμε τη λουγκρα που πήγε να κλέψει να μην πήγαινε ο παλιοπουστας εσείς όλοι οι φραπεδοκουλτουριαρηδες αριστεροί θέλω να δω όταν ο κλέφτης μπει σπίτι σας θα κάνετε τους κοιμισμένος όπως είπε το παλιαρχιδο που είχατε κάνει υπουργό αντε γαμηθειτε ξεφτίλες\nΑνώνυμος 29 Σεπτεμβρίου 2018 - 2:58 μ.μ.\nioannis iosifidis 29 Σεπτεμβρίου 2018 - 3:12 μ.μ.\nΑνώνυμος 29 Σεπτεμβρίου 2018 - 3:16 μ.μ.\nΜακάρι δηλαδή αρχιγελοίε τότε, να γίνονται όλες οι ληστείες με όπλο. Γιατί φαίνεται αυτό κατάλαβες απ΄όλη την ιστορία εσύ. Δείξτε κατανόηση λοιπόν από δω και στο εξής σε όσους ληστές είναι λουγκροπρεζόνια και μην τους κάνετε τίποτα. Αυτό μας λες αρχιβλάκα !\nΑνώνυμος 29 Σεπτεμβρίου 2018 - 3:48 μ.μ.\nΡΕ ΔΕΝ ΠΑΣ ΝΑ ΓΑΜΗΘΕΙΣ ''ΑΝΑΓΝΩΣΤΗ'' ΤΗΣ ΠΟΥΤΣΑΣ ΝΑ ΓΛΥΚΑΘΕΙ Η ΣΟΥΦΡΑ ΣΟΥ ΜΟΥΝΑΡΑ ΚΑΡΙΟΛΗ?\nΑνώνυμος 29 Σεπτεμβρίου 2018 - 4:49 μ.μ.\nΜήπως ρε σύντροφε αναγνώστη θ' άθελες να βάλουμε και τη Μυρτώ που σακάτεψε ο πάκι σου στη Πάρο, να του ζητήσει κι αυτή συγγνώμη για την φυλακή που έφαγε εξαιτίας της;;;\nΌξω ρε... ελληνοφοβικά όρνεα του διεθνισμού!!!


Παρασκήνια: Ο Ταραντίνο παραδέχτηκε ότι γνώριζε για τον Γουάινσταϊν - Φίλοι και συνεργάτες για πολλά χρόνια\nΟ Ταραντίνο παραδέχτηκε ότι γνώριζε για τον Γουάινσταϊν - Φίλοι και συνεργάτες για πολλά χρόνια\n«Ήξερα αρκετά για να αντιδράσω περισσότερο απ' ότι έκανα» παραδέχθηκε ο Κουέντιν Ταραντίνο ...\nσχετικά με τις αποκαλύψεις για τον παραγωγό Χάρβεϊ Γουάινσταϊν.\nΟ 54χρονος σκηνοθέτης και στενός φίλος του Γουάινσταϊν μιλώντας στην εφημερίδα New York Times διευκρίνισε τα όσα είχε γράψει στο twitter πριν λίγες μέρες. Μετά τις πρώτες κατηγορίες για την ανάρμοστη συμπεριφορά του παραγωγού ο Ταραντίνο είχε αναφέρει για «αποκαλύψεις που ήρθαν στην επιφάνεια» και ότι είναι «εμβρόντητος και με ραγισμένη καρδιά».\nΤα λεγόμενα του βραβευμένου με Χρυσό Φοίνικα σκηνοθέτη για την ταινία "Pulp Fiction" έχουν ιδιαίτερη βαρύτητα καθώς οι δύο άνδρες εκτός από στενοί φίλοι ήταν και για πολλά συνεργάτες, βάζοντας την υπογραφή σε μερικά από τα διαμάντια του παγκόσμιου κινηματογράφου.\n«Ήξερα αρκετά για να αντιδράσω περισσότερο απ' ότι έκανα», παραδέχτηκε ο ίδιος και συνέχισε: «Ήταν περισσότερο από τις συνηθισμένες φήμες, από τα κουτσομπολιά. Δεν ήταν του τύπου 'λένε...'. Ήξερα ότι είχε κάνει διάφορα τέτοια πράγματα».\nΣτη συνέντευξη ο Ταραντίνο εξηγεί ωστόσο ότι η Μίρα Σορβίνο, πρώην σύντροφός του, τού είχε πει για τις θωπείες του μεγιστάνα χωρίς τη συναίνεσή της. Ο σκηνοθέτης, όπως ο ίδιος ομολόγησε, «έβαλε στην άκρη» το περιστατικό, το οποίο άλλωστε δεν ήταν το μόνο που γνώριζε.\nΠαραδέχεται επίσης ότι γνώριζε για τον εξωδικαστικό διακανονισμό που υπογράφηκε μεταξύ της ηθοποιού Ρόουζ Μακ Γκάουαν και του Χάρβεϊ Γουάινστιν. «Θα ήθελα να έχω ενεργήσει υπεύθυνα γι όσα είχα ακούσει. Αν είχα κάνει αυτά που θα έπρεπε να είχα κάνει, τότε θα έπρεπε να μην δουλεύω μαζί του», δήλωσε.\nΗ αστυνομία του Λος 'Αντζελες επιβεβαίωσε επίσης ότι διενεργεί έρευνα σε βάρος του 65χρονου μεγιστάνα για μια σεξουαλική επίθεση που χρονολογείται το 2013, ενώ δύο έρευνες διεξάγονται στη Νέα Υόρκη και το Λονδίνο.\nΟ Χάρβεϊ Γουάινσταϊν κατηγορείται για σεξουαλική παρενόχληση και βιασμούς από σχεδόν 40 γυναίκες ηθοποιούς.


«Στα όπλα» οι νησιώτες – Απέκλεισαν περιοχή όπου θα χτιστεί κλειστή δομή για πρόσφυγες στη Λέσβο\n14-02-2020 - 18:01μμ\nΚλειστός και ο ΧΥΤΑ\nΤη θέση Καράβα – Καβακλή Μανταμάδου η οποία επιτάχθηκε προκειμένου να κατασκευαστεί εκεί κλειστή δομή μεταναστών και προσφύγων απέκλεισαν από νωρίς το πρωί της Παρασκευής πολίτες, αυτοκίνητα αλλά και μηχανήματα του δήμου δυτικής Λέσβου.\nΣτη θέση Διαβολόρεμα στην εθνική οδό Μυτιλήνης – Καλλονής όσο και στην περιοχή Παναγιά Τριχερούσα στην επαρχιακή οδό Μυτιλήνης – Μανταμάδου, επιτρέπεται η πρόσβαση μόνο στους κτηνοτρόφους που διατηρούν εκεί εγκαταστάσεις.\nΗ διέλευση απαγορεύεται ακόμα και στα απορριμματοφόρα που κινούνται προς τον παρακείμενο στη συγκεκριμένη θέση Χώρο Υγειονομικής Ταφής Αποριμμάτων (Χ.Υ.Τ.Α) της Λέσβου. Το τελευταίο γεγονός μεταφράζεται σε κλείσιμο του ΧΥΤΑ όσο τουλάχιστον διαρκεί ο αποκλεισμός.\nΣύμφωνα με τα όσα έχουν γίνει γνωστά ο αποκλεισμός της θέσης θα διαρκέσει κατ’ αρχάς 48 ώρες και είναι συμβολικός αλλά και προειδοποιητικός, όπως χαρακτηριστικά αναφέρεται.\n(Με φωτογραφίες από emprosnet.gr)


Τα ευρωπαϊκά χρηματοδοτικά εργαλεία που έχουν στα χέρια τους οι ελληνικές startups | Fortunegreece.com\nΔείτε αναλυτικά τα χρηματοδοτικά εργαλεία για Έρευνα, Καινοτομία και Επιχειρηματικότητα και τις υπηρεσίες του ΕΚΤ προς την ελληνική ερευνητική και επιχειρηματική κοινότητα.\nΤο Εθνικό Κέντρο Τεκμηρίωσης (ΕΚΤ) διοργάνωσε εκδήλωση με θέμα «Ευρωπαϊκή Χρηματοδότηση για Καινοτομία & Επιχειρηματικότητα» στο πλαίσιο του πολυσυνεδρίου Hellenic Innovation Forum 2017 (1-2 Μαρτίου, Αθήνα, ξενοδοχείο Divani Caravel).\nΣτην εκδήλωση παρουσιάστηκαν τα ευρωπαϊκά χρηματοδοτικά εργαλεία για Έρευνα, Καινοτομία και Επιχειρηματικότητα και οι σχετικές υπηρεσίες που παρέχει το ΕΚΤ προς την ελληνική ερευνητική και επιχειρηματική κοινότητα.\nΗ Γενική Γραμματεία Βιομηχανίας παρουσίασε το Ευρωπαϊκό Πρόγραμμα COSME για τις Μικρομεσαίες Επιχειρήσεις καθώς και τη Χαρτογράφηση των επιχειρηματικών αναγκών των ελληνικών startup επιχειρήσεων.\nΑναλυτικότερα, οι τέσσερις υπηρεσίες που παρέχει το ΕΚΤ στις ενδιαφερόμενες επιχειρήσεις που περιλαμβάνουν :\n-Πρόσβαση σε χρηματοδότηση μέσω του προγράμματος «Ορίζοντας 2020».\n-Διαχείριση καινοτομίας, που αποσκοπεί στην παροχή βοήθειας σε εταιρίες που έχουν νέες ιδέες αλλά δεν μπορούν να τις διαχειριστούν και να τις αναπτύξουν.\nΜέσω της συγκεκριμένης υπηρεσίας το ΕΚΤ αποτυπώνει τον τρόπο λειτουργίας της επιχείρησης, προχωρά σε αξιολόγηση και παρουσιάζει τις πρακτικές άλλων επιχειρήσεων του κλάδου στην ΕΕ.\nΣτην εκδήλωση παρουσιάστηκαν αναλυτικά από τα στελέχη της Γενικής Γραμματείας Βιομηχανίας, Ευθύμιο Ρέκκα και Ευαγγελία Σολωμού οι δράσεις του προγράμματος COSME που αποτελεί τον χρηματοδοτικό βραχίονα της ΕΕ για τις νεοφυείς επιχειρήσεις.\nΌπως τονίστηκε στην εκδήλωση η πρόσβαση στη χρηματοδότηση αποτελεί το υπ αριθμόν ένα πρόβλημα για τις ελληνικές ΜΜΕ την τελευταία πενταετία.\nΟι τράπεζες Εθνική και Eurobank έχουν ήδη υπογράψει συμβάσεις συνεργασίας με το συγκεκριμένο πρόγραμμα για την παροχή δανείων έως 150.000 ευρώ σε μικρομεσαίες επιχειρήσεις.\nΟ κ. Γιάννης Πλεμμένος και η κα Αφροδίτη Θεοδωρικάκου, στελέχη του υπουργείου Οικονομίας και Ανάπτυξης παρουσίασαν έρευνα αναφορικά με τις επιχειρηματικές ανάγκες των ελληνικών νεοφυών (startup) επιχειρήσεων ( ορίζονται ως μικρομεσαίες επιχειρήσεις υπό σύσταση και ηλικίας έως 5 ετών με αναπτυξιακή δυναμική).\nΗ έρευνα έγινε το δίμηνο Οκτωβρίου – Νοεμβρίου σε 128 επιχειρήσεις. Από την έρευνα προέκυψε μεταξύ άλλων ότι:\nΝα υπενθυμίσουμε ότι το Enterprise Europe Network είναι το μεγαλύτερο δίκτυο υποστήριξης στον κόσμο για μικρομεσαίες επιχειρήσεις με διεθνείς φιλοδοξίες, με 3.000 εμπειρογνώμονες σε 600 οργανισμούς και καλύπτοντας περισσότερες από 60 χώρες. Ο ελληνικός κόμβος του ευρωπαϊκού δικτύου, το Enterprise Europe Network-Hellas αποτελείται από βιομηχανικούς συνδέσμους, ερευνητικά και τεχνολογικά ιδρύματα, εμπορικά και βιομηχανικά επιμελητήρια και καταξιωμένους φορείς στον χώρο της καινοτομίας και των μικρομεσαίων επιχειρήσεων.\nΔιαβάστε ακόμα:Enterprise  Greece: Επενδυτικά σχέδια ύψους 1,1 δισ. προς έγκριση\n#ENTERPRISE EUROPE NETWORK-HELLAS


Makeup για μελαχρινές νύφες – MY SELVI\nΔεν χρειάζονται πολλά για να ξεχωρίσετε την ημέρα του γάμου σας, ιδίως αν είναι καλοκαιρινός. Πέρα από το νυφικό κι ένα αντίστοιχο χτένισμα που να αναδεικνύει τα χαρακτηριστικά σας, ένα makeup εντυπωσιακό αλλά όχι υπερβολικό θα τελειοποιήσει το bridal beauty look με τον καλύτερο τρόπο.\nΑυτή τη φορά θα ασχοληθούμε με τις μελαχρινές νύφες και το μακιγιάζ την ημέρα του γάμου. Για να το πετύχετε χρειάζεστε: Μια βάση natural bronze με σωστά κοψίματα που σας κάνει να λάμπετε άμεσα. Καλό είναι να αποφύγετε τους χρωματισμούς στις σκιές, γι’ αυτό να έχετε κοντά σας το αγαπημένο σας καφέ σε συνδυασμό με μια ιριδίζουσα loose σκιά κατά προτίμηση.\nΚι αυτό γιατί εκτός του ότι θέλουμε να είναι το αποτέλεσμα ωραία τη στιγμή του γάμου και λίγο πιο μετά, πρέπει να δείχνει εξίσου όμορφο και στις φωτογραφίες. Απογειώστε το βλέμμα με eyelashes.\nΤέλος, ολοκληρώστε το μακιγιάζ με ένα κρεμώδες κραγιόν σε όποια απόχρωση σας ταιριάζει και με την σωστή γυαλάδα σε ζυγωματικά και μύτη.\n•Προσθέστε λίγη γυαλάδα και στο κέντρο των χειλιών σας για ακόμα καλύτερο αποτέλεσμα και είστε έτοιμες. Μην ξεχάσετε την απαραίτητη αυτοπεποίθηση!\n•Λόγω καλοκαιριού είναι πολύ πιθανό το σώμα σας αλλά και το πρόσωπό σας να είναι μαυρισμένα. Γι’ αυτό μην ξεχάσετε να δώσετε προσοχή στο bronzer. Πρέπει το χρώμα στο πρόσωπο να είναι ομοιόμορφο με του υπόλοιπου σώματος. Επομένως, καλό είναι περάσετε με bronzer τον λαιμό και το στέρνο σας ή ακόμα και τους ώμους!


Μεγάλη Εβδομάδα: 9 κινηματογραφικές ταινίες για το Θείο Δράμα\nΗ ζωή του Χριστού στη μεγάλη οθόνη που αξίζει να δούμε αυτές τις μέρες και να θυμηθούμε τους ηθοποιούς που τον υποδύθηκαν\nΗ ζωή που έζησε ο Ιησούς, τα θαύματα που έκανε, τα λόγια που είπε, ο θάνατός Του στο σταυρό, η ανάσταση Του και η ανάληψή Του στον ουρανό αποτέλεσαν μοιραία το θεματικό άξονα πολλών κινηματογραφικών παραγωγών στο πέρασμα των χρόνων. Οι περισσότερες ωστόσο ταινίες που γυρίστηκαν γύρω από τη πορεία του Ιησού στη γη και τα πάθη του, ελάχιστα απομακρύνθηκαν από το αυστηρό πλαίσιο ενός τυπικού θρησκευτικού δράματος.\nΑυτές που ξέφυγαν από την πεπατημένη, που προσέφεραν μια διαφορετική οπτική γωνία της γνωστής ιστορίας, εκείνες που προκάλεσαν και προβλημάτισαν μετριούνται στα δάχτυλα του ενός χεριού. Οι τρεις πιο αμφιλεγόμενες κινηματογραφικές παραγωγές είναι: το στιλιζαρισμένο δράμα «Η Ωραιότερη Ιστορία του Κόσμου», το διάσημο φιλμ με τη μαρξιστική προσέγγιση της ιστορίας του Ιησού «Κατά Ματθαίον Ευαγγέλιο» και η ταινία σκάνδαλο ο «Τελευταίος Πειρασμός».\nΚατά κοινή ομολογία πάντως οι ηθοποιοί, που ενσάρκωσαν στη μεγάλη οθόνη τον ρόλο του Ιησού, δεν ευτύχησαν επαγγελματικά. Όλοι τους παρέμειναν άσημοι, μέτριοι, ανεπάγγελτοι γνωστοί μόνο για τη μια και μοναδική τους ερμηνεία, αυτή του Ιησού…\n«Τα πάθη του Χριστού», 2004 του Μελ Γκίμπσον\nΟι τελευταίες ώρες του Ιησού Χριστού: η σύλληψη, η περιφορά του από το ιερατείο στον Πόντιο Πιλάτο και στον Ηρώδη, τα βασανιστήρια, η πορεία προς το Γολγοθά και η σταύρωση δια χειρός Μελ Γκίμπσον. Η ταινία ξεκινά με τον Ναζωραίο να προσεύχεται στον κήπο της Γεσθημανής. Ξυπνά τους τρεις μαθητές του και στιγμές αργότερα συλλαμβάνεται.\nΟδηγείται στους ιερείς και από εκεί στον Πόντιο Πιλάτο που μετά το δίλημμα («Ιησούν ή Βαραββάν») αποφασίζει τη μαστίγωση του Ιησού, η οποία κρατά αρκετή ώρα και είναι αποτρόπαιη. Όμως τα χειρότερα δεν έχουν έρθει ακόμα. Έπειτα από μια ημίωρη πορεία προς το Γολγοθά, ακολουθεί η σταύρωση. Τελείται σε πραγματικό χρόνο και η αναπαράστασή της είναι ικανή να διαλύσει ακόμα και τον θεατή με τα πιο γερά νεύρα.\n«Τελευταίος πειρασμός», 1988 του Μάρτιν Σκορσέζε\nΚαμία ταινία στην ιστορία του παγκόσμιου κινηματογράφου δεν έχει προκαλέσει τη θύελλα διαμαρτυριών που προκάλεσε ο «Τελευταίος πειρασμός» του Μάρτιν Σκορσέζε. Ο Ιταλοαμερικανός Καθολικός σκηνοθέτης παρουσίασε μια εξαιρετική δουλειά, η οποία όμως λόγω της έμφασης της στην ανθρώπινη φύση του Ιησού απαγορεύτηκε στις ελληνικές κινηματογραφικές αίθουσες!\nΑφαιρώντας τη μεγαλοπρέπεια και μεγάλο μέρος της θεϊκής φύσης, τα κηρύγματα του Ιησού γίνονται πιο ανθρώπινα. Μακριά από τον τυφλό φανατισμό και τον δογματισμό, το βέβηλο αυτό έργο του Σκορτσέζε παραμένει πιστό στο πνεύμα του Καζαντζάκη. Δεν τον νοιάζει αν ο Χριστός ήταν Γιος του Θεού ή όχι, τον ενδιαφέρει αυτά που είπε και η κοινωνία της αγάπης που διακήρυσσε.\n«Ιησού από τη Ναζαρέτ», 1977 του Φράνκο Τζεφιρέλι\nΠριν από τη Γέννηση και μέχρι τη Σταύρωση και την Ανάσταση, ο «Ιησούς από τη Ναζαρέτ» ζωντανεύει όλο το μεγαλείο και το δράμα των Ευαγγελίων. Ο Ρόμπερτ Πάουελ υποδύεται τον Ιησού κι ένα επιτελείο διεθνών αστέρων προσθέτει βάθος και ανθρωπιά στους ρόλους των αγίων, των αμαρτωλών και των συνηθισμένων ανθρώπων που ακολούθησαν τα βήματα του Κυρίου.\nΗ ταινία παρουσιάζει το σκηνικό και το παρασκήνιο της γέννησης, της παιδικής ηλικίας και των θαυμάτων του Μεσσία, με αποκορύφωμα τη Θεϊκή Ανάσταση. Πρόκειται για την πλέον αποδεκτή από την εκκλησία ταινία, αφού ακολουθεί πιστά τις γραφές.\n«Ένας προφήτης μα τι προφήτης», 1977 του Τέρι Τζόουνς\nΟι τρομεροί Μόντι Πάιθονς, φέρνουν το πάνω κάτω, όταν γυρίζουν το 1977 τη ταινία «Ένας προφήτης, μα τι προφήτης». Μια εξαιρετική κωμωδία με κεντρικό χαρακτήρα τον Μπράιαν, ο οποίος γεννήθηκε μερικά μέτρα μακριά από το μέρος που γεννήθηκε ο Ιησούς, με το καταλυτικό χιούμορ των Πάιθονς να «σπάει κόκαλα».\nΠρόκειται για μια φευγάτη σάτιρα γύρω από θρησκευτικές υστερίες, με αφορμή τη γέννηση του ήρωά ακριβώς δίπλα στον στάβλο, όπου γεννήθηκε ο Χριστός. Η εξαιρετική αυτή παρωδία της ζωής του Χριστού αντιμετώπισε προβλήματα σε ορισμένες χώρες, όπως η Νορβηγία, αλλά έχει ήδη πάρει τη θέση της στην κλασική φιλμογραφία.\n«Ιησούς Χριστός υπέρλαμπρο άστρο», 1973 του Νόρμαν Τζούισον\nΤο 1973 γυρίστηκε η περίφημη ροκ όπερα, «Ιησούς Χριστός υπέρλαμπρο άστρο» σε σκηνοθεσία Νόρμαν Τζούισον, με μουσική του Άντριου Λόιντ Γουέμπερ και του Τομ Ράις. Προκάλεσε ποικίλα σχόλια και αντιδράσεις, και αυτό διότι, ως γνήσιο τέκνο της εποχής της αμφισβήτησης, προσεγγίζει τις τελευταίες μέρες του Χριστού κάπως ανορθόδοξα.\nΑπό τη μία πλευρά πρόκειται για θρησκευτική ταινία, η οποία κρατάει ανέπαφο το ιστορικό πλαίσιο και απλώς ντύνει το μύθο με σύγχρονη μουσική, σκηνογραφία και κοστούμια. Σε μια δεύτερη ανάγνωση αμφισβητεί ευθέως τα όσα γνωρίζουμε περί Ιησού, ανάγοντας σε πρωταγωνιστή τον Ιούδα, έναν μαύρο, ιδεαλιστή επαναστάτη που αντιδρά βλέποντας τον Κύριό του να οικειοποιείται την αίγλη της ομάδας, αλλά στο τέλος υποκύπτει στη συνομωσία που έχει εξυφάνει ο ίδιος ο Ιησούς: ο Ένας πρέπει να προδοθεί για να δοξαστεί στη συνέχεια.\n«Κατά Ματθαίον Ευαγγέλιο», 1966 του Πιέρ Πάολο Παζολίνι\nΜπορεί ένας άθεος να αποδείξει «πιστά» τη ζωή και το έργο του Χριστού; Ο Παζολίνι τόλμησε και παρουσίασε το 1966 το «Κατά Ματθαίον Ευαγγέλιον» μία από τις πιο ταπεινές απεικονίσεις του θείου δράματος που έγιναν ποτέ.\nΟ Ιταλός σκηνοθέτης επέλεξε την εκδοχή του Ματθαίου, η οποία βρίσκεται πιο κοντά στην ιστορική αλήθεια και τη διάνθισε με στοιχεία μυθολογίας που συνδέθηκαν με το πρόσωπο του Χριστού από τη γέννηση του μέχρι σήμερα. Εσκεμμένα παρέλειψε αναφορές σε κοινωνικούς και πολιτικούς παράγοντες, ενώ εστίασε στον δυναμικό λόγο του Ιησού που εμψυχώνει και ξεσηκώνει τα καταπιεσμένα πλήθη.\n«Η Ωραιότερη Ιστορία του Κόσμου», 1965 του Τζορτζ Στίβενς\nΗ ζωή του Ιησού από τη Ναζαρέτ, η πιο σηµαντική ιστορία του ανθρώπινου γένους στην πλέον πολυδιάστατη κινηµατογραφική εκδοχή της. Από την ταπεινή γέννηση στην ευσεβή διδασκαλία και από την ατιµωτική σταύρωση ως την θεία ανάσταση, αυτό το µεγαλειώδες κινηµατογραφικό έπος αποτελεί ένα εµπνευσµένο εγχειρίδιο ανάπλασης της ζωής του Χριστού.\nΕκπληκτική καλλιτεχνική διεύθυνση, έξοχες ερµηνείες από το πολυπληθές καστ –ανάμεσα τους οι Μάξ Φον Σίντοφ και Τσάρλτον Ίστον και έξι υποψηφιότητες στα Όσκαρ του 1965 καθιστούν κατά πολλούς κριτικούς αυτή τη δηµιουργία του Τζορτζ Στίβενς «την σπουδαιότερη ταινία που έγινε ποτέ».\n«Βασιλεύς των Βασιλέων», 1961 του Νίκολας Ρέι\nΗ πρώτη ταινία με πυρήνα της τη ζωή, το κήρυγμα και τα Πάθη του Χριστού θα γυριστεί το 1961 από τον σημαντικό Αμερικανό σκηνοθέτη Νίκολας Ρέι. Ο τελευταίος δημιουργεί ένα μεγαλειώδες επικό φιλμ για τη ζωή του Ιησού από τη Ναζαρέτ. Ο Βασιλεύς των Βασιλέων αφηγείται τους παραλληλισμούς και τις αντιθέσεις μεταξύ του Ιησού και του Βαραββά.\nΠεριγράφει τον Βαραββά ως αρχηγό επαναστάτη του Ιουδαϊσμού, αντίθετα με τον Ιησού, ο οποίος κηρύττει το μήνυμα της ειρήνης. Πλάθοντας το δράμα του γύρω από την θρησκευτική και φιλοσοφική διαμάχη ο Ρέι δημιουργεί μια ένταση, που δυσφημίζει την πασίγνωστη ιστορία.\n«Μπεν Χουρ», 1959 του Γουίλιαμ Γουάιλερ\nΟ Ιούδας Μπεν Χουρ «γεννήθηκε» στο μυαλό του στρατηγού Λιου Γουάλας, ήρωα του αμερικανικού Εμφυλίου, ο οποίος θέλησε να γράψει μια ιστορία για τον Ιησού και κατέληξε σε ένα αρκετά ογκώδες μυθιστόρημα, που εστιάζει στη σύγκρουση δύο κόσμων σε κοινωνικό, πολιτικό και θρησκευτικό επίπεδο, μέσα από την ιστορία ενός Εβραίου πρίγκιπα και ενός Ρωμαίου.\nΈνα ατυχές συμβάν έχει ως συνέπεια να οδηγηθεί στα κάτεργα, στις ρωμαϊκές γαλέρες, ο πλουσιότερος άνθρωπος της Ιερουσαλήμ. Όταν κερδίσει την ελευθερία του, θα βρει την περιουσία του δημευμένη, τους οικείους του ανάμεσα στους λεπρούς και θα ορκιστεί να εκδικηθεί τον Μεσάλα, τον άλλοτε φίλο του και τώρα υπεύθυνο για όλες αυτές τις συμφορές.\nΕτικέτες: Ιησού από τη Ναζαρέτ, Ιησούς, Τα πάθη του Χριστού, ταινίες, Τελευταίος πειρασμός


DeiNews: ΣΥΡΙΖΑ: «Έγκλημα» η ιδιωτικοποίηση του ΑΔΜΗΕ\nΩς «έγκλημα» χαρακτηρίζει την ιδιωτικοποίηση ΑΔΜΗΕ ο\nγραμματέας του ΣΥΡΙΖΑ, Δημήτρης Βίτσας, ο οποίος επισκέφθηκε τον υποσταθμό Δόξας της ΔΕΗ.\nΟ βουλευτής της Αξιωματικής Αντιπολίτευσης, διαμήνυσε ότι «η ιδιωτικοποίηση του ΑΔΜΗΕ ανοίγει τον δρόμο για κατατεμαχισμό και πλήρη ιδιωτικοποίηση της ΔΕΗ», προσθέτοντας ότι «ο ΣΥΡΙΖΑ δεν θα επιτρέψει αυτή την ιδιωτικοποίηση. Θεωρούμε ότι ο ΑΔΜΗΕ είναι στρατηγικού χαρακτήρα υποδομή και δημόσια περιουσία. Τέτοιες υποδομές θα έχουν κομβικό ρόλο στην οικονομική και παραγωγική ανασυγκρότηση της χώρας. Ο ΣΥΡΙΖΑ δεν θα αποδεχτεί ένα τέτοιο έγκλημα. Ο ΑΔΜΗΕ θα παραμείνει περιουσία του ελληνικού λαού».\nΣτο κλιμάκιο του ΣΥΡΙΖΑ συμμετείχαν οι βουλευτές Δέσποινα Χαραλαμπίδου, Γιάννης Αμανατίδης, Γιάννα Γαϊτάνη, ο συντονιστής Α΄ Θεσσαλονίκης του κόμματος Νίκος Σαμανίδης και οι Γιώργος θεοδωρόπουλος, Τριαντάφυλλος Μηταφίδης, Χριστίνα Σουλτανίδου, Ελευθερία Χατζηγεωργίου, μέλη της Κεντρικής Επιτροπής.\nΤα στελέχη του ΣΥΡΙΖΑ μίλησαν για την ανάγκη συγκρότησης ενός ευρύτατου μετώπου κατά της ιδιωτικοποίησης του ΑΔΜΗΕ, με “πυρήνα” τους εργαζόμενους του ΑΔΜΗΕ και της ΔΕΗ.\nΑναρτήθηκε από Pressdei News στις 5:42 μ.μ.